Зайтун ёги фойдаси хакида керакли малумотлар туплами - Jinsiy hayot 18+\nAuthor Jinsiy Reading 8 min Views 1.2k. Published by 14.11.2019\nЗайтун ёғи фойдаси\nГўзаллик соҳасида қўллаш\nЗайтун ёғи зарарлари\nЗайтун ёғи фойдаси — косметология, тиббиётда қўлланилиши, танлаш қоидалари\nЗайтун ёғи — Йевропа зайтуни (лот. Олеа еуропаеа) ўсимлигидан олинадиган маҳсулот. Уни фойдали хусусиятлари жуда кўплиги сабабли норасмий равишда «суюқ олтин» деб ҳам аташади. Маҳсулот тўқ-сариқдан сарғиш-яшилгача рангга ва йенгил ачқимтир таъмга ега.\nЗайтун ёғи фойдаси енг кўп бўлган маҳсулотлардан бири сифатида қадимдан машҳур. Бугунги кунда ҳам у тиббиёт, диетология ва косметология соҳасида фаол қўлланилмоқда.\nЗайтун ёғи жуда кўплаб шифобахш хусусиятларга ега бўлиб, битта маҳсулотда шунча фойда борлигига ишониш қийин. Унинг таркибидаги А, Д, Е ва К витаминлари суякларни мустаҳкамлайди, ичак фаолиятини яхшилайди, артериал қон босимини нормаллаштиради.\nЎрта йер парҳезининг асосий таркибий қисмларидан бири бўлиб, у ҳазм қилиш тизими, хусусан ошқозонга ижобий таъсир кўрсатади. Бунинг сири — таркибида холестерин миқдорини камайтирувчи монотўйинган ёғ кислоталари, хусусан олеин кислотаси мавжудлигидир. Маҳсулот организм томонидан осон сўрилади, иштаҳани пасайтиради, модда алмашинувини тезлаштиради.\nЗайтун мойини мунтазам равишда истеъмол қилиш — юрак-қон томир касалликларини олдини олишнинг яхши усули: у томирларни мустаҳкамлайди ва уларни янада еластик қилади. Қон босимини пасайтиришга ёрдам берадиган кўплаб дорилар зайтун дарахти барги асосида яратилган.\nБундан ташқари, у суяк тўқималарига ижобий таъсир кўрсатади ва калций йўқотилишини олдини олади. Маҳсулотнинг бу хусусияти уни болалар учун айниқса қимматли қилади.\nУнинг таркибий қисми бўлган линол кислотаси жароҳат ва куйишларнинг тез тузалиб кетиши, шунингдек, мушаклар тонусини ва организм тўқималарининг нормал ишлашини таъминлайди. Шунингдек бу модда кўриш ўткирлиги ва ҳаракатлар координациясига фойдали таъсир қилади. Юз йил илгари зайтун мойи психологик бузилишларни даволашда ёрдам бера олиши аниқланган.\nАммо кўплаб тадқиқотлар билан тасдиқланган енг ҳайратланарли фойдали хусусиятларидан бири — бу ёмон сифатли ўсмаларни, айниқса кўкрак бези саратони ривожланиш хавфини камайтиришидир. Ёғнинг бир қисмини ташкил етувчи олеин кислотаси, витаминлар ва антиоксидантлар саратон ҳужайралари ривожланишини бостиради. Бошқача қилиб айтганда, бошқа омиллар қатори ҳужайралардаги мутацияга таъсир кўрсатадиган токсинларни организмдан чиқариб юборади.\nЗайтун ёғини ичга қабул қилиш қуйидаги касалликларда ёрдам бериши мумкин:\n• Жигарни тозалаш;\n• Ярали касалликлар;\n• Оғиз бўшлиғи касалликлари;\n• Ич қотиши;\n• Намлантириш. Зайтун мойи нафақат терини намлантиради, балки уни тиклаб, яллиғланган жойларни самарали даволайди. Шу сабабли мутахассислар терининг ўта қуруқлиги ва қуёш нурларидан куйганлигида зайтун мойи суртишни тавсия етишади.\n• Пардозни тозалаш. Агар косметика воситаларига аллергия мавжуд бўлса, унда зайтун мойидан пардозни тозаловчи восита сифатида фойдаланиш мумкин. Бунинг учун пахтали болишчани мойга ботириб олиб, кўзлар устига бир неча дақиқага қўйиш кифоя. Кейин еса айлана ҳаракатлар ёрдамида пардоз артиб ташланади.\n• Сочларни мустаҳкамлаш. Ушбу маҳсулот заифлашган сочларни мустаҳкамлаш учун енг яхши воситалардан биридир. Бунинг учун уни бироз илитиб, соч илдизлари ва бутун узунлиги бўйлаб суртиш керак. Сўнгра бош 1 соатга полиетилен ва сочиқ билан ўраб қўйилади, сўнг шампун билан ювиб ташланади.\n• Терини ҳимоялаш. Изланишлар натижасида маълум бўлишича, зайтун мойи таркибидаги полифенол моддаси терини ултрабинафша нурлар ва ерта ажин тушишидан ҳимоя қилади. У шунингдек, терини бошқа зарарли таъсирлардан асраши мумкин. Ҳар сафар идиш-товоқ ювиш ёки уйнинг бошқа жойларини кимёвий воситалар билан тозалашдан олдин қўлларга зайтун ёғи суртилса, тери қипиқланиши, ачишиш ва қичишиши каби нохуш ҳолатларнинг олди олинади.\n• Лаблар учун малҳам. Куз ва қиш мавсумларида лаблар шамол туфайли тез қуриб қолиб, натижада ёрила бошлайди. Лабларни нормал ҳолатга келтириш ва унинг тикланишини тезлаштириш учун бир хил миқдорда зайтун мойи ва асалари муми аралашмаси суртиш керак. Муолажа бир-икки марта такрорлангач, натижа ўзини узоқ кутдирмайди.\n• Селлюлит билан курашиш. Бир хил миқдорда зайтун мойи ва қаҳва қуйқуми яхшилаб аралаштирилади. Ҳосил бўлган аралашма муаммоли жойларга айлана ҳаракатлар ёрдамида 5 дақиқа давомида уқалаб суртилади. Бунда уқалаш оғриқсиз бўлишига алоҳида еътибор бериш керак. Муолажадан сўнг душ қабул қилиш тавсия етилади.\n• Қўл ва тирноқлар парвариши. Қўл териси доим озиқлантирувчи кремга муҳтож бўлади. Бу маҳсулот еса ана шундай кремлар ўрнини босиши мумкин. Бунинг учун уйқуга кетишдан олдин қўлларга ушбу мойни суртиш кифоя. Тирноқларни мустаҳкамлаш учун ёғ билан намлаб олинган пахтали болишча ёрдамида тирноқ четларини артиб чиқиш ёрдам беради.\nУшбу ўсимлик енг фойдали маҳсулотлардан бири бўлишига қарамасдан, унинг ортиқча ишлатилишидан келиб чиқадиган баъзи салбий оқибатларини еътиборсиз қолдириб бўлмайди.\nЗайтун мойини қўллашда енг еҳтиёткор бўлиши лозим бўлган шахслар тоифаси — ўт пуфаги яллиғанишига (холесистит) чалинган беморлардир. У кучли сафро ҳайдовчи таъсирга егалиги туфайли, касалликни оғирлаштириб юбориши мумкин.\nЗайтун ёғи диетологияда кенг қўлланилишига қарамасдан, бу маҳсулотни кунига икки ош қошиқдан ортиқ истеъмол қилмаслик керак, чунки у жуда серкалория ҳисобланади (100 граммида 900 ккал).\nБундан ташқари, бу ёғда қовурилган маҳсулот организмга ҳеч қандай зарар йетказмаслиги ҳақида нотўғри тушунчада бўлмаслик керак. Аслида, қиздириш натижасида ҳар қандай ёғ, шу жумладан зайтун ёғи ҳам нафақат ўзининг фойдали хусусиятларини йўқотибгина қолмай, зарарли ҳам бўлиб қолади. Шу сабабли, истеъмол қилиш учун термик ишлов берилмаган турига афзаллик бериш керак.\nМаҳсулотнинг барча салбий сифати фақатгина уни ҳаддан ташқари кўп истеъмол қилганда намоён бўлади. Меъёрни билиш саломатлик гаровидир.\nЗайтун ёғининг фойдали еканлигига ишонч ҳосил қилиш учун маҳсулотнинг тўғри танлай билиш керак. Буни амалга оширишга ёрдам берадиган бир қатор қоидалар мавжуд:\n1. Зайтун мойи, қолган мойлар каби, тозаланган ва тозаланмаган бўлиши мумкин. Барча фойдали хусусиятлар фақат минимал иссиқлик таъсир еттирилганда сақланиб қолади. Шу сабабли, маҳсулотнинг тозаланмаган турига афзаллик бериш тавсия етилади.\n2. Бундан ташқари, қадоқда учта ёзувдан бирини кўриш мумкин: виргин (табиий), рефинед (тозаланган) ёки помаcе (кунжарали). Саломатлик учун биринчи варианти енг фойдалидир.\n3. Агар қадоқда «мих» сўзи ёзилган бўлса, унда бу мой турли хил навдаги мойларни аралаштириш орқали олинган бўлади, бу унинг хусусиятларига салбий таъсир қилади.\n4. Зайтун мойининг фойдали хусусиятлари беш ой давомида сақланади. Шунинг учун унинг ишлаб чиқарилган кунга алоҳида еътибор қаратиш керак.\n5. Мойнинг кислоталиги қанчалик паст бўлса, унинг таъми шунчалик юмшоқ бўлади. Маҳсулотнинг енг юқори сифатли навларида бу кўрсаткич 0,8% ни ташкил етади.\n6. Енг яхши зайтун мойи битта мамлакатда ишлаб чиқарилади ва қадоқланади. Маҳсулотнинг келиб чиқишини ИГП ёки ДОП белгилари бўйича билиб олиш мумкин. ИГП (Индиcазионе Географиcа Протетта), маҳсулот битта мамлакатда ишлаб чиқарилгани, аммо бошқа мамлакатда қадоқланганини англатади. ДОП (Деноминазионе д ъОригине Протетта) қисқартмаси мой битта мамлакатда ишлаб чиқарилган ва қадоқланганини кўрсатади.\n7. Мойнинг сифатини унинг ранги билан аниқлашга мақсадга мувофиқ емас. Унинг бу хусусиятига зайтуннинг нави, меваларининг пишганлиги ва йиғим вақти каби омиллар таъсир қилади.\n8. Зайтун ёғининг фойдали хусусиятлари шиша идишларда енг яхши ҳолда сақланади.\nЗайтун мойи узоқ вақтдан бери енг фойдали овқатлардан бири сифатида шуҳрат қозонган. Тиббиётда, овқатланишда ва косметологияда фаол фойдаланилади.\nЗайтун меваси фойдали из елементларига қанчалик бойлиги тўғрисида ўйламаган қадимги юнонлар ва мисрликлар аллақачон унинг ноёб хусусиятларини қадрлашган ва илоҳий келиб чиқиши зайтун дарахтига боғланишган.\nШундай қилиб, афсонавий қадимги шоир Гомер «суюқ олтин» деб номланган зайтун мойидан фойдаланиш нима еканлигини тушунишга ҳаракат қилайлик.\nЗайтуннинг пайдо бўлиши тарихи, шунингдек фойдали хусусиятлари билан машҳур бўлган бошқа маҳсулотлар сир ичида сирланган. Олимлар зайтун дарахтининг ватани Миср еканлигини таъкидлашади. Ва фақат Финикия савдогарлари туфайли у Греция, Испания ва Италияга етиб борди, у ерда у енг кўп тарқалди.\nМифологияда бу сеҳрли дарахт қандай пайдо бўлганлиги ҳақида аниқ бир фикр мавжуд: Юнон афсонасига кўра, Афина маъбудаси Посеидон билан тортишув пайтида найзасини ерга улоқтирган ва бу жойда зайтун дарахти ўсган. Мисрликлар, зайтун маъбудаси Исис дастлаб зайтун тумшуғини ерга еккан деб таъкидлашади.\nЗайтун дарахтининг мевалари олти минг йилдан кўпроқ вақт давомида самарали терапевтик ва косметик восита сифатида муваффақиятли ишлатилган.\nЗайтун мойи жуда кўп шифобахш хусусиятларга ега, шунинг учун битта маҳсулот буларнинг барига қодирлигига ишониш қийин. Шундай қилиб, «суюқ олтин» нинг фойдалари нимадан иборатлигини билиб олайлик.\nЎрта ер денгизи парҳезининг асосий таркибий қисмларидан бири бўлган зайтун мойи овқат ҳазм қилиш тизимига ижобий таъсир кўрсатади. Бунинг сири маҳсулот таркибидаги кўп тўйинмаган ёг ъкислоталари, хусусан қон холестеролини камайтирадиган олеин кислотасида. Зайтун мойи танадан осонгина сўрилади, иштаҳани камайтиради, метаболизмни тезлаштиради ва ошқозонга фойдали таъсир кўрсатади.\nЗайтун мойини мунтазам истеъмол қилиш юрак-қон томир касалликларининг ажойиб олдини олади: қон томирларини мустаҳкамлайди ва уларни еластик қилади.\nДилафруз Дадамирзаева 21.08.2020 в 13:52\nМани ошкозним огрийди шунга фойдаси борми


Тожикистон расмийлари маҳаллий журналист Жумабой Толибовни озодликка чиқардилар.\n05 июл 2022, Тошкент вақти: 22:56\nдекабр 16, 2005\nТолибовнинг қамалиши халқаро матбуот гуруҳлари томонидан кескин танқид қилиб келинаëтган эди.\nИюл ойида Толибов хулиганлик ва маҳаллий ҳокимият маслаҳатчиси сифатидаги ваколатларини суистеъмол қилганлик айби билан икки йил қамоқ жазосига ҳукм этилган эди.\nЎзининг бегуноҳ эканини таъкидлаб келган журналист¸ қамалишининг бош сабабини маҳаллий ҳукумат ичидаги порахўрлик ҳақида мақолалар ëзгани билан изоҳлайди.\n“Мен бирор жиноят содир этганим йўқ. Бу кўргуликларимнинг ягона сабаби оддий одамлар ҳуқуқларини ҳимоя қилиб мақолалар ëзганимдир”¸ - дейди Озодлик мухбирига озодликка чиққанидан сўнг Толибов.\nРоссия ҳукумати вакиллари икки мамлакатнинг НАТОга аъзо бўлаётганига изоҳ беришар экан, бир тарафдан мазкур қарорни қоралашди, бошқа томонлан, бунда жиддий муаммо кўрмаётганларини, чунки Россиянинг Финляндия ва Швеция билан ҳудудий низолари йўқлигини айтишди. Шу билан бирга, улар Финляндия ва Швецияда НАТО инфратузилмаси жойлаштирилган тақдирда Россия жавоб ўлароқ муайян чоралар қўллашига ваъда беришди.\nЧикаго расмийлари маълумотига кўра, ҳуқуқ-тартиботчилар гумонланувчини изламоқда, шаҳар маркази атрофия ўраб олинган, ўқотар қурол топилган. Полиция қайдича, ўқ узган киши 18-20 ёшлардаги йигит бўлиб, оқ ёки кўк футболкада бўлган. Унинг нима мақсадда одамларни ўққа тутгани ҳозирча маълум эмас.\nЗеленский Лисичанскни қайтариб олишга ваъда берди\nУкраина президенти Владимир Зеленский украин қўшинларининг Лисичанскдан чекинишига изоҳ бераркан, армия тактика ҳамда замонавий қурол-аслаҳа етказиб берилиши ҳисобига шаҳарни қайтариб олажагини айтди.\n“Украина ҳеч нимани бериб қўймайди. Москвада Луганск вилояти ишғол этилгани ҳақида Путинга ҳисоб бераётганлар 24 февраль олдидан, босқиннинг илк кунларида, баҳорда ва ундан кейин қандай ҳисобот берганларини, нималарни ваъда қилганларини бир эсга олсинлар. Ўтган шунча вақт мобайнида нимани қўлга киритишганию бунинг учун нималарни бой берганларини реал баҳоласинлар. Уларнинг бу ҳисоботлари ҳам олдингилари каби барбод бўлажак”, деди Зеленский ўз мурожаатида.\n3 июль куни Украина армияси Бош штаби чекиниш қарори “оккупация кучларининг артиллерия, авиация, ялпи ўт очиш реактив тизимлари, ўқ-дори ва шахсий таркиб борасида” бир неча баравар устунлиги шароитида қабул қилинганини маълум қилди. Бош штабга кўра, шаҳар мудофаасини давом эттириш мудҳиш оқибатларга олиб келиши мумкин эди.\n“Биз ўз жангчиларимиз, одамларимиз ҳаётини асраймиз. Йиқилган деворни қайта қурамиз, еримизни жанг билан қайтариб оламиз, аммо одамларни эҳтиёт қилиш керак”, деди ўз мурожаатида Владимир Зеленский.\nЛисичанск – Луганск вилоятининг украин қўшинлари назорат қилиб турган сўнгги шаҳри бўлиб қолаётганди.\nЯкшанба куни Россия мудофаа вазири Сергей Шойгу Лисичанск шаҳри устидан тўлиқ назорат ўрнатилгани ва шу муносабат билан ўзини мустақил деб эълон қилган Луганск халқ республикаси “озод этилгани” ҳақида Владимир Путинга ҳисоб берди.\nСўнгги кунларда Лисичанск зўр бериб ўққа тутилаётган эди. Аввалроқ Россия ҳарбийлари Лисичанск яқинида, Северский Донец дарёсининг нариги соҳилида жойлашган Северодонецк шаҳрини босиб олишди. Северодонецк ишғол этилиши арафасида буткул вайрон қилинган эди.\nЛисичанск Москва тарафидан Украинанинг саноат маркази бўлмиш Донбассни босиб олиш учун муҳим нуқта ўлароқ кўрилади.\nПокистонда автобус ағдарилиши оқибатида камида 19 киши ҳалок бўлди\nБалужистондаги авариялардан бири.\nПокистон жануби-ғарбида жала ёғиши оқибатида давонда кетаётган автобус йўлдан чиқиб кетиб ағдарилди. Бунинг оқибатида камида 19 киши ҳалок бўлди.\nБалужистон вилоятидаги Ширани округи расмий вакили Маҳтоб Шох автобусда 35 йўловчи бўлганини айтди. Айни пайтда аврия жойида қутқарувчилар ишламоқда.\nАвтобус Исломободдан Кветтага кетаётган эди. Барча йўловчилар катта ёшдаги эркаклар бўлган. Ағдарилиш оқибатида тан жароҳати олган йўловчилардан айримларининг аҳволи оғир экани айтилмоқда.\nПокистонда кўп қурбонлар бериладиган бу каби йўл-транспорт ҳодисалари тез-тез содир этилади. Бунга инфраструктуранинг ёмонлиги, автомашиналар техник ҳолатининг қониқарли эмаслиги ва ҳайдовчиларнинг йўл қоидаларига амал қилмаслиги сабаб қилиб кўрсатилади.\nЎтган ойда Балужистоннинг бошқа бир туманида ҳам автобус довондан жарга қулаб тушган ва 22 киши ҳалок бўлганди.\nРоссия чегарадан ўтишда COVID-19 га ўрнатилган барча чекловларни бекор қилди\nРоссия 15 июлдан бошлаб COVID-19 муносабати билан чегарани кесиб ўтишда ўрнатилган барча чекловларни бекор қилди. Мазкур чекловлар пандемия муносабати билан 2020 йилнинг мартида жорий этилган эди.\nРоссияга денгиз ва ҳаво йўллари орқали киришга ўрнатилган чекловлар 14 июнда бекор қилинган эди. 15 июлдан бошлаб эса Россияга ер усти транспорти билан ҳам кириш мумкин бўлади. Аммо Беларус фуқароларидан ташқари бошқа барча мамлакатлардан келаётганларга чегарадан ўтишда ПЦР-тест топшириш талаби сақлаб қолинади.\nРоспотребнадзор 1 июлдан бошлаб ниқоб тақиб юриш, тунда умумий овқатланиш шаҳобчалири фаолиятини тўхтатиш, оммавий тадбирлар ва митинглар ўтказишни тақиқлаш каби қатор чекловларни бекор қилган.\nРоспотребнадзор чекловлар сўнги тўрт ойдан бери коронавирус ҳолатлари озайиб бораётгани муносабати билан бекор қилинганини, вазият мураккаблашган тақдирда чекловлар қайта тикланишини билдирди.\nТбилисида евроинтеграция талаби билан муддатсиз норозилик ҳаракати бошланди\nТбилисидаги норозилик чиқишидан лавҳа, 2022 йил 3 июли\n“Уят” нотижорат ташкилоти Грузия ҳукуматига қўйган етти кунлик ультиматум муддати тугаганидан сўнг Тбилисида, парламент биноси олдидаги Руставели марказий кўчасида 3 июль куни ўн минглаб одам тўпланди. Бир ҳафта муқаддам ушбу ташкилот лидерлари “Уйга – Европага” номли оммавий ижтимоий ҳаракатни тузишган эди, дея хабар қилди Озодликнинг рус хизмати.\nУльтиматумга мувофиқ, бош вазир Ираклий Гарибашвили якшанба кунигача истеъфо бериши, иқтидордаги “Грузия орзуси” партияси эса мамлакатга Евроиттифоқ аъзолигига номзод мақоми берилиши учун лозим 12 шартни бажариш мақсадида халқ ишончи “техник ҳукумати” тузилишига розилигини эълон қилиши керак эди.\nРуставели майдонидаги акцияда митинг то Гарибашвили ҳукумати истеъфо чиққунига қадар давом этиши ҳақида қарор ўқиб эшиттирилган. Митинг тинч, грузин ва украин миллий қўшиқлари садолари остида ўтмоқда.\n17 июнь куни Европа комиссияси раҳбари Урсула фон дер Ляйен Украина ва Молдовага Европа Иттифоқи аъзолигига номзод мақоми берилганини маълум қилган. Грузияга эса номзод бўлиш учун қатор шартларни бажариш вазифаси топширилган. Мамлакат қатор тизимли ислоҳотлар ўтказиши, хусусан, сиёсий ва иқтисодий ҳаётни олигархлар таъсиридан чиқармоғи, суд ҳокимияти мустақиллигини, журналистлар ҳамда турли озчиликлар ҳуқуқлари ҳимоясини таъминламоғи лозим.\nБош вазир Гарибашвили истеъфога чиқишдан бош тортган, иқтидордаги партия раиси Ираклий Кобахидзе эса мухолифатга ЕИ шартларини босқичма-босқич бажариш учун бир нечта парламент комиссияси ташкил этишни таклиф қилган.\nМухолифатдаги партиялар, жумладан, улардан энг йириги – Михаил Саакашвилининг “Ягона миллий ҳаракати” “Грузия орзуси” билан музокараларда “ҳеч қандай маъно йўқ”, деб ҳисобламоқда.\nҚозоғистонда қорақалпоғистонлик намойишчиларни дастаклаб митинг қилган мигрантлар қўлга олинди\nАтираудаги полиция автомобили (иллюстратив сурат)\nҚозоғистоннинг Атирау шаҳрида 1 июль куни шаҳар майдонидаги стихияли митингдан сўнг ўнлаб киши ушланди. Уларнинг аксарияти сўроқдан кейин озод қилинган. Бу ҳақда Озодликнинг қозоқ хизмати Атирау вилояти полициясидан олинган маълумотга таянган ҳолда хабар қилди.\nПолиция маълумотига кўра, жума куни Атираудаги майдонда 75 чоғли одам рухсат этилмаган митинг ўтказган.\n“Кўпчилиги қўлга олиниб, сўроқ қилингач, қўйиб юборилди. Ҳозирда “Мигрант” тезкор-профилактика тадбири ўтказилмоқда, ушланганлар орасида Атирау вилоятида ҳужжатсиз, ноқонуний бўлиб турганлар бор эди. Уларга маъмурий жарима қўлланди. Айримлари суд қарорини кутишмоқда”, дея маълум қилган Озодликка департамент матбуот хизмати.\nПолиция қайдича, қўлга олинганлар орасида Ўзбекистон фуқароларидан ташқари бошқа чет элликлар ҳам бўлган.\nҚорақалпоғистон Республикаси маркази Нукус шаҳрида 1 июль Ўзбекистон Конституциясига киритилажак ўзгартишларга қарши оммавий митинг бўлиб ўтгани ҳақида аввалроқ хабар қилинган эди. Нукусда тасвирга олингани айтилаётган видеоларда майдонда тўпланган минглар одамлар “Даулет!” дея хитоб қилаётгани акс этган. Хорижда истиқомат қилувчи қорақалпоқларга кўра, митингчилар аҳолини 5 июль куни тинч митингга чиқишга даъват қилган Даулетмурат Тажимуратовни озод этишни талаб қилганлар.\nЎзбекистон ИИВ “жамоат тартиби бузилишига йўл қўймаслик ва фуқаролар турли ҳуқуқбузарликлар содир этишининг олдини олиш мақсадида” митингчиларга куч ишлатганини тан олган.\nЭртасига Қорақалпоғистон ҳукумати “давлат бошқаруви идораларини босиб олишга уринишлар” бўлгани ҳақида маълум қилган. Республика олий вакиллик органи, ҳукумати ҳамда ИИВнинг 2 июлдаги қўшма баёнотида “тартибсизлик ташкилотчилари” одамларни Нукусдаги маъмурий бинолар олдидаги майдонга тўплаб, “ушбу давлат муассасаларини эгаллаб олишга ва шу орқали жамиятда ихтилоф келтириб чиқариш, Ўзбекистондаги ижтимоий-сиёсий вазият барқарорлигини издан чиқаришга урингани” ҳақида гап боради. Баёнотга кўра, ҳуқуқни муҳофаза қилиш органлари “тартибсизлик ташаббускорларининг ғайриқонуний ҳатти-ҳаракатларини тўхтатган” ва қаршилик кўрсатганларни қўлга олган.\nНорозилик манзарасида Ўзбекистон Қозоғистоннинг Мангистау вилояти билан чегарани ёпган. Бу расман ахборот тизими ишдан чиққанлиги билан изоҳланмоқда.\nЎзбекистон президенти Шавкат Мирзиёев Қорақалпоғистон ҳудудида 2022 йил 3 июлидан 2 августигача фавқулодда ҳолат жорий этган. Президент фуқаролар хавфсизлиги, ҳуқуқ ва эркинликларини таъминлаш, шунингдек ҳуқуқ-тартиботни тиклаш шуни тақазо этишини айтган.\nДания пойтахтидаги савдо марказида амалга оширилган ҳужумда камида 3 киши қурбон бўлди\nКопенгаген полицияси вакиллари воқеа жойида, 2022 йил 3 июли\nДаниянинг Копенгаген шаҳри жанубида рўй берган отишма натижасида камида 3 киши нобуд бўлди, ўқдан яраланган яна 3 кишининг эса аҳволи оғир, дея хабар қилди Би-би-си.\nҲодиса 3 июль куни Field's савдо марказида содир бўлган. Field's Даниядаги энг йирик савдо марказларидан бири бўлиб, унда 140 та дўкон ва ресторанлар жойлашган.\nПолиция ҳодиса ортидан 22 ёшли даниялик йигитни қўлга олган, милтиқ ва патронларини эса мусодара қилган. Йигитнинг исми очиқланмаяпти, фақат унинг Данияда туғилгани маълум, холос. Полиция вакиллари ҳодисанинг террор хуружи бўлиши мумкинлигини истисно этишмаяпти.\nField's савдо маркази Royal Arena стадионининг ёнида жойлашган. 3 июль куни у ерда британиялик қўшиқчи Гарри Стайлзнинг концерти бўлиб ўтиши керак эди. Бироқ шаҳар полицияси хавфсизлик нуқтаи назаридан концерт бекор қилинишини талаб қилган.\nТуркияда муҳтамалан ўғирланган дон юкланмиш ZHIBEK ZHOLY кемаси қўлга олинди\nТуркияда Россия ширкати томонидан ишлатилаётган ғалла юкланмиш ZHIBEK ZHOLY кемаси қўлга олинган. Бу ҳақда Reuters агентлиги Украина элчиси Василь Боднар сўзларига таянган ҳолда хабар қилди.\nКиев Туркиядан кемадаги юк ўғирланмаганини текширишни сўраган.\nZHIBEK ZHOLY юк кемаси 4,5 минг тонна ғалла олиб кетаётгани айтилган. Бироқ Украина прокуратураси кемадаги юкнинг 7 минг тонна эканини иддао қилмоқда.\nКема Россия кучлари томонидан ишғол қилинмиш Бердянскдан йўлга чиқиб, Истанбулдан 130 километр нарида бўлган Карасу портига етиб келган.\nЮк кемаси Қозоғистоннинг KTZ Express ширкатига тегишли, бироқ у Россиянинг Green-Line ширкати томонидан ижарага олинган.\nУкраинанинг Анқарадаги элчиси туркиялик терговчилар кемадаги ғалла қаерда етиштирилганига оид текширувга 4 июлдан киришажакларини билдирган.\nҚозоғистон парламенти Бирлашган Миллатлар Ташкилоти тинчликпарвар кучлари миссиясидаги қозоқ ҳарбийлари сонини кўпайтириш тўғрисида президент Қасим-Жомарт Тоқаев таклифини маъқуллади.\nПарламент тасдиқлаган ҳужжатга мувофиқ, бундан буён Қозоғистон Қуролли кучлари Жанубий Африка республикаси, Мали, Конго ва Ливандаги тинчлик ўрнатиш миссияларида иштирок эта олади.\nМудофаа вазири Руслан Жаксиликовга кўра, бундан аввал ҳам қозоқ аскарлари тинчликпарварлик миссияларида иштирок этиб келган.\n“Халқаро вазиятнинг оғирлашиб бораётгани ортидан Қозоғистон президенти номи айтилган тўрт мамлакат ҳудудидаги БМТ тинчликпарвар миссияларида қозоқ аскарлари сонини кўпайтиришни таклиф қилмоқда”,-деди Жаксиликов. Унга кўра, мазкур миссияларда иштирок этган қозоқ аскарлари уч баробар кўпроқ иш ҳақи олади.\nМудофаа вазирлигининг билдиришича, 2014 йилдан бери Қозоғистоннинг 45 зобити БМТнинг Ғарбий Сахрои Кабир, Кот-д Ивуар ва Ливандаги миссияларида ҳарбий кузатувчи бўлиб ишлаб келмоқда.\n2018 йилдан эса 520 қозоқ аскари БМТнинг Ливандаги муваққат кучлари қаторида хизмат ўтамоқда.\nРоссия томонидан бомбардимон қилинган уй.\nУкраина расмийлари Одесса яқинидаги қишлоқнинг Россия томонидан бомбардимон қилиниши оқибатида камида 18 киши ҳалок бўлгани ва 30 киши яраланганини билдирди. Уларнинг барчаси тинч аҳоли бўлган. Россия кўп қаватли уйни ва дам олиш масканини бомбардимон қилган.\n"1 июль тунги соат бирларда Белгород-Днестр туманига қарашли шаҳар типидаги посёлканинг бомбардимон қилиниши оқибатида 9 қаватли турар жой биноси қисман вайрон бўлди, уйга туташ дўкон ёниб кетди. Иккинчи ракета эса дам олиш масканига тушган”,-дейилади Украина Фавқулодда вазиятлар хизмати хабарида.\nУкраина ҳарбий қўмондонлигининг билдиришича, Россия бу манзилларни Х-22 русумидаги ракетлар билан Ту-22 самолёти воситасида бомбардимон қилган. Россия Мудофаа вазирлиги ҳозирча бу хабарга муносабат билдирмади.\nHRW: Қорақалпоғистондаги воқеалар Мирзиёев ҳукумати учун синов бўлади\nЎзбекистон бош вазири ўринбосари Толибон делегациясини қабул қилди\nAI Ўзбекистон расмийларини Нукусдаги воқеалар юзасидан холис тергов ўтказишга чақирди\nЕИ Нукус воқеаларини мустақил тергов қилишга чақирди


Мавзу: Ахборот хавфсизлиги рискларини (хавф) баҳолаш методлари\nDownload 195.71 Kb.\nHajmi 195.71 Kb.\n2 Ахборот хавфсизлиги рискларини хавф баҳолаш методлари\nметрология, Ech05elK0YhRKVyg-ehqt9abiSlXM6B6, Документ Microsoft Word, Документ Microsoft Word, Amaliy mashg'ulot topshiriqlar (1)\nСўнги пайтларда ахборот технологиялари соҳасида ахборот хавфсизлиги билан боғлиқ жудаям кўплаб хавф-хатарлар мавжуд булиб, уларнинг сони кун сайин ошиб бормоқда. Бу хавф-хатарларни олдиндан аниқлаб, уларга мос карши чоралар кўриш учун турли таҳлил усуллари ишлаб чиқилган. Бу усуллар ахборот хавфсизлиги хавф-хатарларини минимал даражада камайтириш имконини беради. Энг кўп қўлланиладиган услубларидан бири бу “Галстук-бабочка” таҳлили ҳисобланади. “Галстук-бабочка” тахлили хавфли ҳодисани ривожланиш йуллларини сабабдан оқибатгача схематик тавсифлаш ва таҳлиллаш услуби хисобланади (2.1-расм).\n2.1-расм. Рискларни баҳолашнинг “Галстук-бабочка” усули\n“Галстук-бабочка” тахлили булиши мумкин булган сабаб ва оқибат диапазонларини намойиш этиш асосида рискларни тадкик этиш учун кулланилади. Ушбу усулнинг асосий йўналиши текширилаётган ҳодисага қарши чоралар ва уни келтириб чиқарадиган сабабларга қаратилган.\n“Галстук-бабочка” тахлили усулни қулланилиш соҳаси\n1. Булиши мумкин булган сабаб ва оқибатлар диапазонини намойиш этиш асосида рискларни тадқиқ этишда.\n2. Носозликлар дарахти таҳлилини тулик утказиш мураккаб булганда еки тадкикот асосан хар бир бузилиш йули учун тусиқлар ёки бошқариш воситаларини яратишга йуналтирилганда ушбу услубни куллаш тавсия этилади;\n3.Бузилишга олиб келадиган аниқ урнатилган мустақил йуллар мавжуд булган холатларда куллаш фойдалидир.\n“Галстук-бабочка” тахлили усулнинг афзаллиги:\n- муаммони яккол, оддий ва тушунарли график шаклда такдим этишни таъминлайди;\n- хавфли ҳодисалардан огохлантириш ва/ёки уларнинг оқибатларини камайтириш ҳамда, уларнинг самарадарлигини баҳолашга қаратилган бошкариш воситаларига йуналтирилган;\n- кулай оқибатларга нисбатан хам учун қулланилиши мумкинлиги;\n- юқори малакали мутаҳасисларни жалб этишга эҳтиёж йуқлиги.\n-бир вақтнинг узида юзага келадиган ва оқибатларга олиб келадиган сабаблар тупламини тасвирлашга имконият бермаслиги;\n- ушбу усулда мураккаб вазиятларни, айникса сонли бахолашдан фойдаланганда, ҳаддан ташқари содда тасвирлаши\nмумкинлиги. 2.2-расмда гаслтук-бабочка усулига мисол келтирилган.\n2.2-расм. Галстук-бабочка усулига мисол\nЮқоридаги мисолда ҳодиса сифатида компютер қурилмасига вирус тушиш ҳодисаси олинган.\n"Галстук-бабочка" таҳлилини ўтказиш орқали биз хавфли ҳодисалар ва уларнинг оқибатларнинг олдини олиш, юмшатиш ёки кутилаётган ҳодисаларни кучайтириш, тезлаштиришга йўналтирилган хавфли воқеалар ва тўсиқларнинг асосий йўлларини аниқ кўрсатадиган оддий диаграмма ҳосил қилиш орқали бўлиши мумкин бўлган хавф-хатарлардан етказиладиган зарар миқдорини камайтириш имкониятига эга бўламиз.\nСабаб-оқибат таҳлил усули - бу носозлик дарахти таҳлили ва ҳодисалар дарахти таҳлилининг комбинатсияси. Таҳлил критик ҳодисадан бошланади ва юзага келиши мумкин бўлган шароитларни ёки бошланган ҳодисанинг оқибатларини юмшатишга мўлжалланган тизимларнинг ишдан чиқишини кўрсатувчи ЕС / НО мантиқий элементлари комбинатсиясидан фойдаланиб, оқибатларини кўриб чиқади. Носозлик дарахти ёрдамида шартлар ёки носозликлар сабаблари таҳлил қилинади.\nСабаб-оқибат таҳлили тизимнинг ишламай қолиши ҳақида тўлиқроқ тушунча бериш учун дастлаб муҳим хавфсизлик тизимларининг ишончлилигини таъминлаш усули сифатида ишлаб чиқилган.\nҲалокатли ҳодисага олиб келадиган носозикликлар мантиғини кўрсатиш, шунингдек, "Носозлик дарахтини" таҳлил қилишда фойдаланиладиган функтсионал усулдир, чунки бу кетма -кет носозликларни ўз вақтида таҳлил қилишга имкон беради. Бу усул, шунингдек, ҳодисалар дарахти билан мумкин бўлмаган оқибатларни таҳлил қилишда вақт кечикишларини ҳисобга олишга имкон беради.\nБу усул муайян қуйи тизимларнинг (масалан, фавқулодда тизимлар) ишлашига қараб, муҳим воқеадан кейин тизимда содир бўлиши мумкин бўлган ҳодисаларни ишлаб чиқишнинг турли усулларини таҳлил қилишда ишлатилади. Агар бу усуллар миқдорий ҳисобланса, улар таҳлилий ҳодисанинг турли хил мумкин бўлган оқибатлари эҳтимолини баҳолайди.\nСабаб-оқибат схемасидаги ҳар бир кетма-кетлик паст даражадаги носозликлар дарахтларининг комбинатсияси бўлгани учун, сабабли таҳлил носозлик дарахтларининг умумийлашган тасвирини қуриш воситаси сифатида ишлатилиши мумкин.\nҚўлланиладиган схемалар лойиҳалаш ва тадбиқ этиш босқичида мураккаблик туғдиради, шунинг учун муваффақиятсизликнинг мумкин бўлган оқибатлари ҳажми, катта харажатларни оқлаганида улардан фойдаланиш мақсадга мувофиқдир.


Нонвой одам рўза тутмаса бўладими? - Динда саволим бор\nХозирги вақтда: 20 окт 2019, 16:07\nНонвой одам рўза тутмаса бўладими?\nРўйҳатдан ўтган: 07 ноя 2018, 16:18\nПост Нозима Каримова » 24 май 2019, 04:07\nАссалому алайкум! Бир яқин опамнинг хўжайини нонвойчилик касби билан шуғулланади. Рўза тутган ҳолида тандирга кириб нон ёпишга қийналяпти экан. Ҳаво иссиқ. Шунга рўзани Рамазон ойида қолдирмай, тўла тутиб, нон ёпмай туриши керакми ёки кейин қарзини тутиб берса бўладими? Нонвойчилик – оиласини боқиш манбаи. Тута олмаган кунлари учун нима қилади? Қасддан тарк этган бўлиб қолмайдими?\nЖавоб: Нонвой одам рўза тутмаса бўладими?\nПост Одинахон Муҳаммад Юсуф » 12 Июн 2019, 23:20\nВа алайкум ассалом. Рўза тутиши керак. Аллоҳнинг фарзи – муқаддас. Рамазон инсонни жаннатдаги еттинчи осмонга кўтарадиган даражадаги савобли, гуноҳларни кул қилиб юборадиган даражада фазилатли ойдир. Инсон бу ойда миллиардлаб пул топганида ҳам у ойда топадиган барака ва яхшиликнинг миллиарддан бирини ҳам тополмайди. Расулуллоҳ соллаллоҳу алайҳи васаллам: “Рамазондан қолдирилган бир куннинг савобини умр бўйи нафл рўза тутиб ҳам тополмайди”, деганлар. Ишни қисқартириб бўлса ҳам, рўзани тутсин. Валлоҳу аълам.\nПост Нозима Каримова » 15 Июн 2019, 08:10\nРаҳмат. Жавоб учун Аллоҳ рози бўлсин.\nПост Одинахон Муҳаммад Юсуф » 24 Июн 2019, 13:36\nМавзу - Нонвой одам рўза тутмаса бўладими?


Ҳазил ҳақидаги ҳадис\n03:01 / 28.11.2018 | Odiljon | 2508\nАссалому алайкум! Ҳурматли устозлар, мен бир китобда "Хадеб, динингиздан гапириб одамларни зериктирмасдан хазиллашиб хам туринглар" деб ёзилган хадисни ўқиб қолдим. Саволим шуки, бу хадис ростдан хам мавжудми ва у саҳиҳми? Агар шундай бўлса бу қай маънода айтилган? Жавоб учун раҳмат. Аллоҳ илмингизни зиёда қилсин.\n- Ва алайкум ассалом! Ҳазиллашиш дегани нотўғри таржима бўлибди. Чунки биздагилар ҳазиллашиш деганида кўпроқ ёлғон ва бировни эрмак қиладиган нарсаларни тушинишади. Аксинча рост ва қизиқарли воқеъларни ғийбат ва ёлғондан ҳоли ҳолда айтиш жоиз. Расулуллоҳ соллаллоҳу алайҳи васаллам ҳам шундай ишни қилар эдилар. Аллома Арслон ибилан Ахтар “Кулиш ва кулдириш воқеъалари” номли китоб ёзганлар. Ўша китобиланинг аввалида “Биродарингни юзига табассум қилишинг садақадир” дейилган. Мусулмонни қалбига хурсандчилик солиш энг улуғ ибодатлардан ҳисобланади. Устозимиз Шайх Муҳаммад Содиқ Муҳаммад Юсуф раҳимаҳуллоҳ ҳам баъзида содир бўлган қизиқ воқеъаларни айтиб берар эдилар. Кулганимиздан кўзларимизга ёш келар эди. Бир бор Суҳайл Румийни бир кўзи оғриб қолди. Саҳобалар ичига келиб ўтирди ва ҳурмо ейишни бошлади. Бир саҳобий Расулуллоҳ соллаллоҳу алайҳи васалламга “Ё Расулуллоҳ Суҳайбилани кўринг бир кўзи оғриб турса ҳам кўнглига ҳурмо сиғяпти” деди. Расулуллоҳ соллаллоҳу алайҳи васаллам “Суҳайб шунақами” дедилар. Буни эшитган Суҳайб розияллоҳу анҳу “Ё Расулуллоҳ эътибор қилманг мен ҳурмони кўзим оғримаётган тарафдаги тишларим билан чайнаяпман” дедилар. Расулуллоҳ соллаллоҳу алайҳи васаллам роса кулдилар. Кулиш ва кулдиришни ҳам ўз чегараси бор. Одамларни кулдираман деб ёлғон ишлатиш ва ғийбат ишлатиш жоиз эмас. Валлоҳу аълам!\nМаҳсининг муддати ҳақида\nЎрта Осиё хақида хадис борми?\nШу ҳадис борми?\nБухорийнинг китобида 19 хато топдим деган одам\nАллоҳ 2 тоифа кишига кулади ҳадиси саҳиҳми?\nГаз ўлчови қанча бўлади?


ЎЗБЕКИСТОНЛИК ПРОФЕССОР TWAS МУКОФОТИНИНГ СОҲИБИ\nХалқаро Фанлар академияси (The World Academy of Science, TWAS) ривожланаётган мамлакатларга фан ва инжинирингнинг ривожланишида яқиндан кўмак беради. Академия ҳар йили ривожланаётган мамлакатларнинг олимларига фан ва инжиниринг бўйича турли соҳалардаги тадқиқотлар учун 1 миллион АҚШ доллари миқдорида грант ажратади. Бундан ташқари, ривожланаётган мамлакатларнинг олимлари иштирокида ўтадиган илмий конференциялар ва симпозиумларни молиялаштириш ҳам академиянинг зиммасида бўлади.\nХалқаро Фанлар академияси томонидан ўтказилган танловнинг бу галгисида Тошкент шаҳридаги Инҳа университети(IUT) нинг физика фани ўқитувчиси Ҳусниддин Олимов лойиқ деб топилди. У ривожланаётган мамлакатлардаги 45 ёшгача бўлган Халқаро Фанлар академияси (The World Academy of Science, TWAS)нинг мукофотини олган 22 нафар ёш олимлар қаторидан жой олди.\nҲусниддин Олимовга 2016 йилда TWAS мукофоти сўнгги беш йилдаги физика фани бўйича халқаро нуфузли журналларда чоп этилган мақолалари учун топширилди.\nТанлов Ўзбекистон Фанлар академияси ва Халқаро Фанлар академияси билан ҳамкорликда иккита йўналиш бўйича ўтказилди: “Физика ва математика соҳасидаги “Энг яхши илмий мақолалар” ҳамда “Кимё ва биология соҳасидаги “Энг яхши илмий мақолалар”.\nИнҳа университети профессори 2016 йил учун мазкур нуфузли мукофотни Ўзбекистондан қўлга киритган ягона лауреат бўлди. Қайд этамиз, 2016 йил якунлари бўйича TWAS мукофотини дунёнинг 16 мамлакатидан қатнашган 22 нафар ёш олимлар қўлга киритишди.


Сиз ким учун яшайсиз? - | Hizb-Uzbekiston.info\nHome›МАҚОЛАЛАР›Сиз ким учун яшайсиз?\nТасаввур қилинг, бир неча инсоннинг қўлига катта миқдордаги маблағ берилди ва уларга исталган нарсага сарфлаш имконияти тақдим қилинди. Улар маблағни сарфлаб бўлиб яна йиғилишди ва нималарга сарфлаганликлари тўғрисида барчага айтиб беришди. Шунда уларнинг бирлари бошқаларини ҳайратга солган бўлса, баъзилари ҳатто кулгили тарзда сарфлаганликлари, яна бошқалари ғазаблантирадиган ишларга ва бошқалари хурсанд қиладиган ишларга сарф қилганлари маълум бўлди. Энди ўз-ўзидан табиий бир савол вужудга келади. Пулни сарф этишдан чиқарилган хулосалар, яъни ҳайратланарли, ғазабланарли, кулгили ва ҳакозо баҳолар қаердан келиб чиқди? Бу саволга жавоб беришда инсонлардаги дунёқараш муҳим омил эканлигини айтиб ўтиш керак. Чунки дунёқараш худди кўзга тақилган кўзойнак мисоли қандай рангда бўлса уни тақиб олган инсон атрофни шундай рангда кўради. Демак, баҳоларда уларнинг дунёқарашлари муҳим.\nЭнди мисолни тўхтатиб асл мақсадга ўтамиз. Яъни сизу бизга Яратувчи томонидан маблағдан азиз бўлган умр, соғлик, ақл каби нарсалар берилганлигини эслатамиз. Буларнинг ҳам қандай сарф этилиши ва бу сарф этилишга баҳо беришда дунёқараш муҳим ўрин тутади. Агар дунёқарашингиз тўғри бўлса, бу умрни тўғри сарф қиласиз ва атрофдаги нарсаларга тўғри баҳо бера оласиз. Агар дунёқараш хато бўлса бунинг акси.\nДунёқарашнинг тўғри ёки нотўғри эканлиги унинг келиб чиққан асосига боғлиқ бўлади. Қайси асос тўғри бўлса, ундан келиб чиқадиган дунёқараш ҳам тўғри бўлади. Шунинг учун айта оламизки, исломий дунёқараш тўғридир. Чунки унинг асоси тўғри.\nИсломий дунёқарашдан қарайдиган бўлсак, инсон Яратувчи учун яшамоғи шарт. Бу ҳар бир амал Буюк Зотнинг кўрсатмаларига мувофиқ бўлишини тақозо қилади. Буйруқларига бўйсуниш ва қайтариқларидан қайтиш Яратувчи учун яшашни англатади.\nБундай яшаш албатта инсонни бахтиёр қилувчи яшашдир. Чунки хурсандчилигингиз, мусибатларга сабр қилишингиз, буларнинг барчаси Яратувчига боғланади. Бундай яшашнинг натижаси ҳам маълум, кейинги ҳаётда Яратувчимиз Аллоҳ Таолонинг ваъдаларига мувофиқ мукофотлар кутади.\nТаълимга эътибор уммат келажагининг асосидир Фарзандларингизга фаровон ҳаёт қолишига ишонасизми? Иймон аҳли билан куфр аҳли асло тенг бўлмас Ширин ташвиш


23 январь, 2021, 22:47\nРақобат кучли, лекин...\nҚишки трансферлар даврида ҳар бир жамоадан ўзгариш ва янгиликлар кутилади. Жорий мавсумда Росси премьер-лигасида чемпионлик ва Европа чемпионлар лигаси йўлланмаси учун курашаётган “Спартак”, биринчи навбатда, ўз таркибини тартибга солиб олиши керак. Бу жараёнда турли ўзгаришлар бўлиши табиий ҳол.\nЛегионерлар “Спартак”да доим муҳим ўрин тутган. Ҳозир ҳам жамоада умумий ҳисобда тўққиз нафар легионер бор. Доменико Тедеско уларнинг биридан воз кечиши керак. Чунки Россия премьер-лигаси регламентига кўра, бир клуб кўпи билан саккиз нафар хорижлик футболчини рўйхатдан ўтказиши белгилаб қўйилган.\nАйнан мана шу лимит туфайли кўпчилик жамоа асосий таркибига кира олмаётган ўзбекистонлик легионер Остон Ўруновнинг кетишини кутмоқда. Қизиғи шундаки, “Спартак” раҳбарияти ҳамюртимиз трансферини “Рубин”га сотмади, “Уфа” ижарага сўраганида бермади. Москваликларнинг бу хатти-ҳаракати Ўрунов уларга керакдай таассурот уйғотмоқда.\nБундан ташқари, “Спартак”нинг айрим легионерларига хориждан таклифлар бор. Балки клуб хўжайинлари воқеалар ривожини кутаётгандир. Яъни, қайсидир легионер хориж клубига мақбул нархга трансфер қилинса, кетиши кутилаётган Остонга жой очилиши мумкин. Охирги вариант сифатида қайсидир легионерни “Спартак-2” жамоасига ўтказиб, Миллий футбол лигасида ўйнатиш имконияти қолмоқда.\nЯна бир муҳим жиҳати, жамоа бош мураббийи Доменико Тедеско Остон Ўруновнинг бошқа футболчиларда учрамайдиган хислатлари кўп эканини таъкидламоқда. Яқинда журналистлар ундан “Ҳамма Ўруновнинг трансферини танқид қиляпти. Остон “Спартак”ни кучайтиришига ишонасизми?”, деб сўрашди.\nЖаврб қуйидагича бўлди.\n- Асосий таркибга кириш қийин масала. Майдон марказида ўйнайдиган футболчиларимиз ўртасида рақобат жуда кучли. Алекс Крал, Наиль Умяров, Роман Зобнин, Зелимхан Бакаев, Виктор Мозес, Остон Ўрунов, Йоррит Хендрикс бор. Қаранг, зўр ўйинчиларимиз қанча. Ўрунов анча ёш. У бор кучини бериб шуғулланяпти. Ўқув-машғулот йиғинларини зўр ўтказяпти.\nБиз унинг бошқалардан кучли томонларини яхши биламиз. Майдоннинг ўзида тўпни эгаллаган ҳолда турли вариантлар қидирадиган ва рақибни бирга бир ҳолатда алдаб ўта оладиган ўйинчилар жуда кам. Остон бу ишларни яхши уддалайди ва шунақа вазиятларни ҳал эта олади.\nБироқ, ҳозирча у майдондаги позициясини йўқотиб қўймоқда. Масалан, биз уни 10-рақам ўйнайдиган ҳудудга ташласак, у 6-рақам бажарадиган вазифаларга киришиб кетяпти. Тўпни олдинга эмас, ён томонга узатяпти.\nЎрунов рақиб дарвозасига яқинроқ ўйнаши керак. Агар шу ҳудудда унга аниқ пас оширилса, Остон кўп нарсага қодир эканини кўрсата олади. Унинг жисмони қуввати зўр ва энергияси кўп. “Спартак”да ҳар бир футболчи ўз имкониятига эга бўлади, - деди Доменико Тедеско.\nОстон Ўрунов айни пайтда “Спартак” жамоаси таркибида Бирлашган Араб Амирликларида биринчи ўқув-машғулот йиғинларини ўтамоқда.\nВоқеалар ривожини sports.uz порталида кузатиб боринг!


Яна Қашқадарё: эркак тўппончадан танишининг кўзига ўқ узди | Qalampir.uz\nЯна Қашқадарё: эркак тўппончадан танишининг кўзига ўқ узди\n3-саҳифа\t24 Август 16:00 15973\nҚашқадарёда эркак танишининг кўзига пневматик тўппончада ўқ узиб, оғир тан жароҳати етказди. Бу ҳақда вилоят ички ишлар бошқармаси Матбуот хизмати хабар берди.\nМаълум қилинишича, жорий йилнинг 10 август куни соат 14:00 да, Қарши тумани “Бунёдкор” МФЙда яшовчи И.Б. таниши “Aлишер Навоий” МФЙда яшовчи В.Ф. билан Нишон тумани Нуристон шаҳарчасидаги кўлга чўмилиш мақсадида борган.\nТасодифан икки ўртоқ тортишиб қолиб, И.Б. ёнидаги пневматик тўппончаси билан сувга тушган В.Ф.нинг ўнг кўз соҳасига бир маротаба ўқ отиб, қасддан оғир тан жароҳати етказган. Шундан сўнг, В.Ф. Қашқадарё вилояти Кўз касалликлари шифохонасига ўз эҳтиётсизлиги оқибатида жароҳат олганини маълум қилиб, тиббий ёрдам олган, аммо ИИБга мурожаат қилмаган.\nВилоят Кўз касалликлари шифохонаси йўлланмаси билан Тошкент шаҳрига борган В.Ф.ни Республика Кўз касалликлари клиникасида тиббий кўрикдан ўтказган шифохона маъмурияти ҳолат юзасидан ички ишлар органларига хабар берган.\nМазкур ҳолат юзасидан тўпланган ҳужжатлар Қарши тумани ИИБда қайд этилиб, жиноят иши қўзғатилган.\nҚайд этиш керакки, сўнгги вақтларда Қашқадарё вилояти жамоатчилик диққат марказида бўлиб турибди. Бунга дастлаб вилоятда MMA жангчиси Элбек Раҳимов бир гуруҳ одамлар томонидан ваҳшийларча ўлдирилгани, кейинроқ, Қаршидаги қамоқхонада 19 ёшли йигит “лезвие” билан қорни ва қўлларини 3-4 маротаба тилиб, ўз жонига қасд қилишга урингани сабаб бўлди.\n20 Сентябрь 18:17 59036\n22 Сентябрь 15:47 24982\n20 Сентябрь 22:27 23823\n21 Сентябрь 12:00 23572


Бахтияр Серекеев Россия, Озарбайжон, Туркияга қилган саёҳатлари ҳақида айтди- Kruz.uz\nБахтияр Серекеев Россия, Озарбайжон, Туркияга қилган саёҳатлари ҳақида айтди\n11:33, 21.11.2017 1966 0 Ислам Турганбаев блоги\nЁшлар иттифоқи Қорақалпоғистон Республикаси Кенгаши қошида ташкил этилган "Ёш репортёрлар клуби"нинг блогерлари 10 дан ортиқ давлатларда бўлган ёш рассом бахтияр Серекеевдан интервю олишгани ҳақида ёзган эдик.\nБлогер Ислам Турғанбаев ўз блогида ана шу суҳбатдан парча келтирди. Қуйида ана шу интервюдан парчани ўқишингиз мумкин.\n-Шу кўргазмалар саройидаги расмлардан қайси бири сизга ёқди?\n- Менга факат бир расм эмас, кўпгина расмлар ёқди. Масалан, «Амударьё», «Мўйнок», «Урге», «Юсупнинг уйда бахор» картиналари. Мазкур картинада рассом табиат ҳодисаларини гўзаллигини сеҳрини ҳис этган. Унда аниқ ўша муҳит кўринмаса ҳам лекин инсон уни ҳис қилиш орқали ўзига қабул қилади, буни ижодкор ўзи яхши сезади.\n- Қайси мамлакатларга бордингиз, қандай таасуротлар бўлди?\n- Энг биринчи Озарбайжон мамлакатининг Боку шахрига таклиф қилишди. У ерга ҳар мамлакатдан ижодга, рассомчиликка қизиқувчилар ва фотографлар, журналистлардан битта одамдан чақирди. Учрашувда Озарбайжоннинг тарихи ва маданияти тўғрисида маълумот беришди. Бориб келиш ўзларини ҳисобидан бўлди. Учрашувдан сўнг хужжатли фильм олдик, музейлар билан танишдик. У ерда яна Қуба шахрига бордик. Озарбайжондан кейин Қозоғистонга бордим. Менинг бир асаримни у ерга олиб кетишди ва шу асарнинг ижодкорини кўришимиз керак дея мени таклиф қилишди. Шундан сўнг бориб танишиб мени асаримни 2 йилга олиб қолишди. Кейин Туркияга Симпозиумга таклиф қилишди. Туркиянинг Итхия, Кияч шаҳарларида бўлдим. У ерда ҳам Арт Симпозиум бўлди . Дунёнинг Саудия Арабистони, Миср, Ливан, Норвегия, АҚШ давлатларининг ижодкорлари таклиф этилган, Ўрта Осиёдан икки ижодкор таклиф етилди. Хамма биргаликда тажриба алмашдик. Шундан сўнг мен Россияга фақат музей кўриш учун бордим. Хар бир рассом ё Эрмитажни ёки Луврни кўриши керак. Биринчи Россиянинг Санкт-Петербург шахрида жойлашган Эрмитажни кўрдим, кейин Москва шахридаги А.С.Пушкин номидаги музейга бориб «Третяковский галлерея»ни, «Вангог» нинг оригиналини, «Пикассо»нинг асарларини кўришга бордим, хаммаси шу Москвада сақланмоқда. Шу музейга кириш учун ерта тонгда туриб, музейга бориб 2-3 соат навбатда турганман. Шундан сўнг Калининградга кеттим. Мана шу саёхат", дейди Б.Серекеев.\n19:10, 23.07.2020 4584\n20:09, 18.07.2020 7890\nюридик хизмат ходимлари ЎзМТДП Хитой "OPEN AIR" Заковот кубоги очиқ турган "колодец"лар тамаки маҳсулотлари рок-гуруҳ Нукус шаҳар адли я бўлими қирғовул\n19:08, 01.08.2020 1761\n12:19, 02.08.2020 1504\n12:21, 02.08.2020 626\n04:19, 02.08.2020 577


БМТ Инсон ҳуқуқлари кенгаши Сурияни муҳокама қилади\nСуриянинг БМТдаги элчиси Файсал Ҳаббаз Ҳамоий.\nБМТнинг Инсон ҳуқуқлари бўйича кенгаши бугун Суриядаги вазиятни муҳокама қилиш учун фавқулодда йиғин ўтказади.\nЙиғилишда кенгашнинг 20 дан ортиқ аъзоси, жумладан, Иордания, Қувайт, Саудия Арабистони ва Қатар киритган сўров асосида Суриядаги инсон ҳуқуқлари топталиши устидан тўлиқ текширув ўтказишни назарда тутувчи резолюция лойиҳаси муҳокама қилинади.\nАйрим хабарларга кўра, учрашув микрофон тизимидаги техник муаммо боис бир неча соатга кечиктирилган.\nИнсон ҳуқуқларини ҳимоя қилувчи ташкилотлардан олинган маълумотга кўра, Сурияда президент Башар ал-Ассад режимига қарши намойишларни қонли бостириш чоғида 2 мингдан ортиқ одам ҳукумат қўшинлари томонидан ўлдирилган.\nАйни кезда БМТ инсонпарварлик ёрдами гуруҳи Дамашқда ишламоқда.\nЯкшанба кунги чиқишида президент Башар ал-Ассад Сурияда давлат тўнтариши бўлмаслигига ишончи комил эканини айтди ва ўз давлатига ҳар қандай қуролли тажовуз ҳамда бунда хориждаги кучларнинг иштирокига кескин жавоб бўлишидан огоҳлантирди.


08:40 / 12.07.2019\nРеспублика Гидрометеорология маркази 12 - 15 июль кунлари бўйича об-ҳаво маълумотини эълон қилди.\nҚорақалпоғистон Республикаси ва Хоразм. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 37-42 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 24-29 даража, баъзи жойларда 30-32 даражагача, кундузи 40-45 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 37-42 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 24-29 даража, баъзи жойларда 30-32 даражагача, кундузи 40-45 даража иссиқ бўлади.


Туркия ҳарбийлари Ироқ шимолида ҳарбий машғулот ўтказишга киришди\nТурк ҳарбийлари Ироқнинг шимолидаги Мосул шаҳри атрофидаги (ИШИДнинг Ироқда босиб олган энг йирик шаҳри) ўқув-машғулот лагерида ҳарбий машғулотлар ўтказишни бошлаган. Бу ҳақда Туркия миллий хавфсизлик хизматидаги ўз манбасига асосланиб, Рейтер агентлиги хабар берган.\nМанба Мосулга келган ҳарбийлар сонига аниқлик киритмаган, лекин бу мунтазам қўшин эканини билдириб ўтган.\nБошқа бир юқори мартабали амалдорнинг айтишича, бу машғулот ИШИДга қарши курашнинг бир қисми ҳисобланади. У туркиялик ҳарбий мутахассислар курдларнинг пешмурғ уруғи вакилларини ҳарбий ҳаракатларга ўргатишини айтган.\nҚайд этиш керакки, Мосулни ИШИД жангарилари ўтган йилнинг июлида босиб олганди ва Ироқдаги марказига айлантирганди. Ироқ бу шаҳарни қайтариб олиш учун бир неча марта ҳаракат қилган лекин ички низолар туфайли бунга эриша олмаган.\nБироз олдинроқ, АҚШ томони Ироқ ҳудудига фақат расмий Бағдоднинг розилигини олибгина киришини маълум қилганди.


“Лукойл” Қорақалпоғистондаги улкан ҳудудни ўрганади - Халқ сўзи\n“Лукойл” Қорақалпоғистондаги улкан ҳудудни ўрганади\n15:49 12 Март 2019 Жамият\nРоссиянинг “Лукойл” компанияси Ўзбекистонда янги углеводород конларини очишга умид билдирмоқда. Компания мамлакат шимоли-ғарбий ҳудудини ўрганиш бўйича битим имзолаган. Бу ҳақда “Лукойл” президенти Вагит Алекперов маълумотига асосланиб ТАСС хабар берди.\n“Компания (вакилларининг Ўзбекистонга) охирги сафари чоғида Қорақалпоғистоннинг улкан ҳудудини ўрганиш бўйича битим имзолаган эди. Бу Ўзбекистоннинг шимоли-ғарбидир. Биз келгусида жадал тараққиётга эга бўлиш учун ушбу ҳудудда янги топилмалар қила оламиз деб умид қиламиз”, - деди Алекперов.\n“Лукойл” гуруҳи томонидан 2018 йилда 33,5 млрд. метр куб газ қазиб чиқарилди. Бу 2017 йилдагига нисбатан 16 фоиз кўпдир. Хусусан, 2018 йилнинг тўртинчи чорагида мазкур кўрсаткич 8,9 млрд. метр кубни ташкил этди ва 2017 йилнинг шу давридагига нисбатан 5 фоиз ўсишга эришилди.\nЎзбекистондаги лойиҳаларнинг муваффақиятли амалга оширилиши компаниянинг ушбу муваффақиятларида асосий омилга айланди. Қандим ва Гиссар лойиҳалари бўйича газ қазиб чиқариш учун янги қувватларнинг ишга туширилиши шарофати билан 2018 йилда 13,4 млрд. метр куб(гуруҳ улушида)лик натижага эришилди. Бу 2017 йилдагига нисбатан 67 фоиз кўпдир.


Корея делегацияси таркибидан қурилиш, соғлиқни сақлаш, туризм, логистика ва АКТ соҳасида фаолият юритаётган 50 та етакчи компаниялар вакиллари ўрин олган.\nДелегация вакиллари, Корея Ўзбекистонни минтақадаги асосий ҳамкор сифатида кўриб чиқаётганини ва самарали ҳамкорликни янада кенгайтиришдан манфаатдор эканини таъкидлади.\nХусусан, Ўзбекистондаги иқтисодий ўсиш суръатлари, бизнес алоқаларни ривожлантириш учун яхши асос бўлиб хизмат қилиши эътироф этилди. Корея ишбилармон доиралари делегациясининг ташрифининг асосий вазифалари савдо-иқтисодий ҳамкорликнинг истиқболли йўналишларини аниқлаш ва потенциал имкониятларни биргаликда кўриб чиқишдан иборат экани қайд этилди.\nИкки мамлакат ишбилармон доира вакиллари иштирокидаги «В2В» кооперация биржаси давомида икки мамлакатнинг иқтисодий салоҳияти, инвестиция лойиҳаларини амалга ошириш имкониятлари, кичик бизнес ва хусусий тадбиркорлик, савдо, транспорт ва логистика соҳаларида ҳамкорликни ривожлантириш бўйича таклифлар тақдим этилди.\nМузокараларда мамлакатимизда фаолият юритувчи 100 га яқин тадбиркорлик субъектлари иштирок этди. Унда Ўзбекистон-Корея савдо-иқтисодий ҳамкорликни янада ривожлантириш истиқболлари, жумладан, Ўзбекистон ва Корея корхоналари ўртасида шериклик муносабатларини чуқурлаштириш бўйича фикр алмашиш масалалари хам муҳокама қилинди.\nТадбир доирасида ўзбек ва корейс компаниялари ўртасида шартномалар ва меморандумлар имзоланди.\nМанба: Ўзбекистон Республикаси Савдо саноат палатаси


“Ҳалол” кўргазмаси - Fitrat.uz\nБош саҳифа / Хабарлар / “Ҳалол” кўргазмаси\nOktabr 26, 2017\t“Ҳалол” кўргазмасиda fikr bildirishni o'chirish 101 Кўришлар\n16 – 18 ноябрь кунлари Россиянинг пойтахти Москва шаҳрида «Moscow Halal Expo” саккизинчи халқаро ҳалол маҳсулотлар кўргазмаси ўтказилади. У ҳалол маҳсулот ишлаб чиқарувчи, етқазиб берувчи ва истеъмол қилувчилар учун йирик бизнес майдонларидан бири ҳисобланади.\nКўргазма расмий сайти маълумотларига кўра, унинг мақсади – ҳалол маҳсулотлар бозорини ривожлантириш, маҳаллий брендларга кўмаклашиш, ҳалол секторига инвестицияларни жалб қилиш, мамлакат иқтисодида сифатли ва экологик тоза маҳсулотларнинг улушини оширишдир.\nТашриф буюрувчилар ҳалол маҳсулотлар кўргазмасидан ташқари, турли хил мастер-класслар, пазандалик намойишлари, ҳалол маҳсулот бозори ва бошқа муҳим масалаларга доир форумлар, конференция ва семинарларнинг гувоҳи бўлиши мумкин. Бундан ташқари, кўргазма доирасида “Йилнинг ҳалол компанияси” ва “Йилнинг ҳалол маҳсулоти” танловлари ўтказилади, хабар беради Islam-today.\nАввалги Ҳиндулар Исломни қабул қилмоқда\nКейинги 27.10.2017 й. Имонимизни асрайлик\nMart 11, 2017\t6,517


Озарбайжон Тоғли Қорабоғда халқаро аэропорт қуришни бошлади - Daryo\n16:46, 26.02.2021 21360\nБоку Тоғли Қорабоғда халқаро аэропорт қуришни бошлади, деб хабар беради «Коммерсантъ». У Эрон чегараси яқинида, Шуша шаҳридан 62 километр масофада жойлашган Фузулий шаҳрида қурилади.\n«Фузулийдаги аэропортга келсак, ишлар аллақачон бошланган. Биз минасизлантириш билан боғлиқ масалаларни тезкорлик билан ҳал қилишни бошладик, чунки биринчи навбатда у ерда ҳудудни тозалаш керак эди. Бу жараён якунланиш арафасида турибди ва тезкор муддатда аэропорт фойдаланишга топширилади… Табиийки, у шу йил топширилади. Бу эрта куз чоғида бўлишини хоҳлаймиз. Агар ҳаммаси режа бўйича кетадиган бўлса, шу йилнинг эрта кузида аэропорт ишга туширилади», — деди у.\nУнинг сўзларига кўра, аэропорт ҳам Қорабоғ ҳудудини қайта тиклаш учун, ҳам қўшни давлатлар фуқароларининг Шуша шаҳрига етиб бориш қулайлигини таъминлаш учун қўлланилади. Аэропорт билан бирга, Шуша шаҳрида иккита автомобиль йўли ҳам қурилмоқда.\nСулҳ шартлари Келбажар, Ағдам, Лочин туманлари ва Қазаҳ туманида Арманистон томони эгаллаб турган ҳудудлар Озарбайжон назорати остига берилишини назарда тутади.\n12:26, 20.09.2021 74297\n10:10, 04.09.2021 80191\n11:42, 22.09.2021 79996\n15:43 Бугун 147\n15:26 Бугун 643\n15:10 Бугун 2059\n15:00 Бугун 1721\n07:34, 27.09.2021 56880


Пуфлаб ичиш ҳақида — Зикр аҳлидан сўранг\nСаволлар › Мавзу: Ҳадислар › Пуфлаб ичиш ҳақида\nSanjar сўради 3 ой аввал\nАссалому алайкум! Азиз устозлар, қилаётган хизматларингизни Аллоҳ ажрини берсин! Саволим шундан иборатки Мен Расулуллоҳ соллаллоҳу алайҳи васалламнинг сувни пуфлаб ичмаслик ҳақидаги суннатлари биламан, лекин шуни ҳадис ва тафсири билан менга тушунтириб берсангизлар. Нима учун пуфлаб ичиш мумкин эмас? Жавоб учун олдиндан раҳмат.\nعَنْ أَبِي سَعِيدٍ رَضِي اللهُ عَنْهُ: أَنَّ النَّبِيَّ صَلَّى اللهُ عَلَيْهِ وَسَلَّمَ نَهَى عَنِ النَّفْخِ فِي الشَّرَابِ، فَقَالَ رَجُلٌ: الْقَذَاةُ أَرَاهَا فِي الْإِنَاءِ، قَالَ: أَهْرِقْهَا، قَالَ: فَإِنِّي لَا أَرْوَى مِنْ نَفَسٍ وَاحِدٍ؟ قَالَ: فَأَبِنِ الْقَدَحَ إِذَنْ عَنْ فِيكَ. رَوَاهُ التِّرْمِذِيُّ وَأَبُو دَاوُدَ\n«Набий соллаллоҳу алайҳи васаллам ичимликка пуфлашдан қайтардилар. Бас, бир киши:\n«Идишга тушиб қолган нарсани кўрсам-чи?» деди.\n«Олиб ташла», дедилар у зот.\n«Мен бир нафасда ича олмайман», деди.\n«Ундай бўлса, қадаҳни оғзингдан узоқлаштир», дедилар».\nШарҳ: Ушбу ҳадиси шарифдан Пайғамбар соллаллоҳу алайҳи васалламнинг таомланиш маданиятини қанчалик меҳнат билан жорий қилганларининг ёрқин намунасини кўриб турибмиз. Ҳар бир нарсани айтиб, тушунтириш, турли саволларга чидам билан жавоб бериш лозим бўлган экан. Аввал у зот саҳобаларга ичиш одобларидан бирини баён қилмоқдалар:\n«Набий соллаллоҳу алайҳи васаллам ичимликка пуфлашдан қайтардилар».\nАммо ҳамма ҳам бу қайтаришни эшитиши билан «Бундай қилмаслигимиз керак экан», деб кетавермади.\nБас, бир киши:\n«Идишга тушиб қолган нарсани кўрсам-чи?» деди».\nЯъни, «Сиз идиш ичига пуфламанглар деяпсиз. Аммо бир ичимликни ичмоқчи бўлиб, оғзимга олиб борсам, идишда – ичимлик устида бир нарса турган бўлса, пуфлаб юбориш керак бўлади-ку?»\nБу саволга жавобан:\n«Олиб ташла», дедилар у зот».\nЯъни «Ўша нарсани ҳам пуфлама, балки олиб ташла». Сўровчида яна бошқа савол пайдо бўлди ва у ўша саволни ҳам берди:\nЯъни, «Мен идишдаги ичимликни бир нафас билан охиригача ичиб, битира олмайман. Орада нафас олишим керак бўлади. Орада нафас олсам, идиш ичига пуфлашим керак бўлади. Бунга нима дейсиз?»\nПайғамбар соллаллоҳу алайҳи васаллам бу масалани ҳам сабр билан ҳал қилдилар:\nЯъни, «Нафасинг етмай қолганда идишни оғзингдан узоқлаштириб, нафасингни ростлаб олиб, кейин ичишда давом этсанг, идиш ичига пуфлаш содир бўлмайди».\nОдамнинг оғзидан чиқадиган нафасда турли кўзга кўринмас зарарли нарсалар, қўланса ҳид ва бошқалар бўлиши ҳозирги пайтда ҳаммага маълум бўлиб қолди. («Ҳадис ва Ҳаёт» китобидан). Валлоҳу аълам!


Жанубий Кореянинг Samsung компанияси расмий сайтида шу вақтгача номаълум бўлган сирли Galaxy X ҳақида маълумот пайдо бўлди. Гаджет сертификатлаштириш жараёнидан ўтган, унга SM-G888N0 серия рақами тақдим этилган. Бу эса, унинг тез орада сотувга чиқишини англатади.\nҲозирча, янги смартфон ҳақида унчалик ҳам кўп нарса маълум эмас. У эгилувчан OLED-дисплейли портатив қурилма бўлиши аниқ. Унинг томонлари нисбати 18:9 ни ташкил этади. Эҳтимол Galaxy X йиғилувчи смартфон тарзида ишлаб чиқилиши мумкин. Унда ZTE Axon M каби шарнирли механизм ёки эгилувчан дисплейли серияли маҳсулот бўлиши ҳам номаълум.\nЯнги Samsung смартфонининг техник хусусиятлари ҳам кўрсатилмаган. Аммо Кореянинг сертификатлаштириш NRRA бошқармасига кўра, у ҳозирда компания томонидан ишлаб чиқилаётган смартфонларнинг ҳеч бирига алоқадор эмас.\nУнинг тақдимоти қачон бўлиб ўтиши ҳам аниқ эмас. Galaxy X намойиши Galaxy S9 тақдимоти билан бир вақтда ўтказилиши ҳам мумкин.\nSamsung Galaxy X Galaxy S9


Тошкентда уч қаватли кўприк қурилмоқда. Бунақаси биринчи марта - Халқ сўзи\nТошкентда уч қаватли кўприк қурилмоқда. Бунақаси биринчи марта\n15:21 28 Май 2018 Жамият\nТошкент шаҳрида Яшнобод ва Мирзо Улуғбек туманлари туташган ҳудудда Ўзбекистон тарихида илк марта 3 қаватли кўприк қурилиши бошланди.\nБу ҳақда Тошкент шаҳар ҳокимининг капитал қурилиш, коммуникациялар ва коммунал хўжалик масалалари бўйича биринчи ўринбосари Нодиржон Максумов kun.uzга маълум қилган.\nТошкент шаҳрида Махтумқули, Темур Малик, Паркент кўчалари ва Оҳангарон шоссеси кесишган нуқтада 3 поғонали кўприк қурилади. Унинг остида - Оҳангарон шоссе йўналиши бўйича йўл ўтказувчи туннел, ўртасида - чорраҳа кесишмасини айлана йўл тарзига айлантириш, устида - кўприк қурилиши режалаштирилмоқда, дейилади хабарда.\nҚурилиш ишлари аллақачон бошланган. Айни пайтда, қурилиш якунига қадар фойдаланиш учун ёрдамчи йўллар ҳозирланмоқда.\nНодиржон Максумовнинг айтишича, кўприк қурилишининг биринчи босқичи туннелни қазиш билан бошланади, бир вақтнинг ўзида, туннель ўтказилиши назарда тутилган йўл остидаги коммуникациялар четга сурилади.\n“Бу ҳолатда йўл четидаги 21та уй мажбурий бузилиши талаб этилади. Бу масала ҳам тез орада ўз ечимини топади”, деб таъкидлайди ҳоким ўринбосари.\nҚурилиш лойиҳаси ва ишлари маҳаллий мутахассислар томонидан амалга оширилади. Уч қаватли кўприк 2019 йил фойдаланишга топширилиши кутиляпти.\n#уч қаватли кўприк


Ўзбекистон 16:10 / 18.01.2019 25980\nПрезидент Шавкат Мирзиёев 17-18 январь кунлари амалий ташриф билан Ҳиндистонда бўлди, деб хабар бермоқда президент матбуот хизмати.\nДавлат раҳбари Ҳиндистон бош вазири Нарендра Моди билан музокара ўтказди. Учрашув давомида Ўзбекистон Республикаси президентининг ўтган йили октябрь ойидаги Ҳиндистонга давлат ташрифи якунлари бўйича эришилган келишувлар ва имзоланган битимларнинг амалий ижроси билан боғлиқ масалалар, шунингдек Ўзбекистон ва Ҳиндистон ўртасидаги кўп қиррали ҳамкорликни кенгайтириш истиқболлари кўриб чиқилган.\nШунингдек, президент “Жўшқин Гужарат” халқаро саммитида иштирок этди. У Гужарат штати қадимдан савдо ва тадбиркорликда етакчи ҳудуд бўлиб келгани, мазкур саммит ана шу анъаналарни давом эттириб, замонавий Ҳиндистоннинг бизнес руҳини намоён қилаётганини таъкидлади.\nДавлат раҳбари Ҳиндистон билан узоқ муддатли стратегик шерикликни мустаҳкамлаш - Ўзбекистон ташқи сиёсатининг устувор йўналишларидан бири эканини алоҳида қайд этиб, икки томонлама ҳамкорликни кенгайтириш учун қатор таклиф ва ташаббусларни илгари сурди.\nДавлат раҳбари информацион технологиялар, дастурий таъминот, қишлоқ хўжалиги, қайта тикланадиган энергия ҳамда ушбу соҳалар мутахассисларини тайёрлаш бўйича қўшма лойиҳаларни амалга оширишни таклиф этди. Бу бўйича дастлабки ҳаракатлар бошланган, Тошкент шаҳрида қўшма технопарк ташкил этилади.\nДавлат раҳбари 2020 йилда Ҳиндистонда «Ўзбекистон маданияти йили»ни ҳамда Ўзбекистонда «Ҳиндистон маданияти йили»ни ўтказиш, жорий йилда юртимизда ўзбек-ҳинд Ёшлар фестивалини ташкил қилишни таклиф этди.\nПрезидент Ҳиндистонга ташрифни якунлаб, Тошкентга жўнаб кетди, дейилади хабарда.


САРОБГА АЙЛАНГАН «САЁҲАТ» (реал воқеаларга асосланган) - 30 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 30 » САРОБГА АЙЛАНГАН «САЁҲАТ» (реал воқеаларга асосланган)\nНафиса кўҳликкина қиз бўлган. Қош-кўзи, ғунчадек лаблари-ку, майли, чиройли қоматини кўрган йигитлар ёнидан оҳ тортмай ўта олишмайди. Фақат сал қайсарлиги бор. Онаси Суйди опанинг «мактабни битирганингга бир йил бўлди, иш топиб ишлаб, рўзғорга қарашгин!» дея зорланишлари энсасини қотиради. У арзимаган пул учун эрталабдан кечгача тер тўкиб меҳнат қилишни ўзига эп кўрмайди. Нафиса чет эллардаги фалон минг долларлик ишларни орзулайди. Яқинда бир дугонаси шундай деб қолди. Шаҳарда чет элга ишлаш учун жўнатадиган фирмалар тиқилиб ётганмиш. Ресторан, қаҳвахоналарда официанткаликка ёлланса, беш юз доллардан кам ҳақ беришмасмиш. Ахир, бу ҳазилакам пулмиди! Бунақанги маош учун қанча тер тўкса арзийди.\nНафиса дугонасидан шу хабарни эшитгач, астойдил чет тилини ўрганишга киришди. Йўқ, муаллим ёллаб ўтирмади. Онаси муаллим ҳақини тополмайди. Шунинг учун ўзи мустақил ўрганишга аҳд қилди. Саводи ёмон эмас. Бир ой деганда ҳартугул фикрини тушунтира оладиган даражада тил ўрганди. Ана энди бемалол ўшанақанги фирмалардан бирининг манзилини топиб борса бўлади. Қани, нима дейишаркин?!.\nБилади. Барибир пул сўрашади. Буёғини ҳам ўйлаб қўйди. Тоғаси Маҳмуд акадан сўрайди. «Чет элга кетмоқчиман» деса бериб турар, ахир!\nҚани, олдин аниқласин-чи!..\nНафиса кечқурун онаси Суйди опа ишдан келгач, масалани кўндаланг қўйди.\n— Ойи, мен барибир чет элга кетишга аҳд қилдим! — деди у. — Уёқларда ойига бир дунё пул тўлашаркан.\nСуйди опа бу гаплардан сўнг бир чарчоғига юз чарчоқ қўшилгандек, оғир хўрсинди.\n— Ҳамма жойнинг ҳам ўз тош тарозиси бўлади, қизим! — насиҳат қилишга уринди она. — Ўзимизда кам бўлсаям, насибангга яраша ҳақ оласан. Уйинг тайин, овқатинг тайёр! Хоҳлаганингда дам оласан, хоҳламасанг, ўтирасан. Нима кераги бор беҳуда гапларнинг?\n— Ойи, — кутилмаганда Суйди опани силтаб ташлади Нафиса. — Қачонгача бева-бечоралардай кун кечирамиз? Уйимизнинг туришини қаранг! Одамлар қаёқлардадир ишлаб келиб, бойиб кетаяпти. Қўша-қўша иморатлар қураяпти, машиналарни уйи олдига қаторлаштириб ташлашаяпти. Биз-чи? Бизнинг нимамиз бор? Мен-чи, мана шу уйимизга дугоналаримни чақиришгаям уяламан, билдингизми, уяламан?!.\n— Билганингни қил! — қўл силтаб нари кетди Суйди опа. — Лекин мендан бир сўм ҳам пул сўрамагин. Аҳволимни ўзинг яхши биласан.\n— Сўрамайман сиздан! — деди Нафиса. — Маҳмуд тоғамдан қарз олиб тураман.\nЭртаси куниёқ у газетадаги эълон бўйича чет элга ишга жўнатувчи фирма офисини топиб борди. Шаҳар четида экан.\nНафисани оқ-сариқдан келган, ўзи тенги қиз қарши олди. Ўзини Сабина дея таништирди.\n— Чет тилини биласизми? — сўради қиз.\n— Биламан. — ишонч билан жавоб қилди Нафиса.\n— Жуда яхши. Унда эшитинг. Биз чет элга офицантка ва сотувчиларни ишга юборамиз. — деди қиз майин жилмайиб. — Харажатларини иш берувчиларнинг ўзлари қоплашади. Фақат тиббий кўрикдан ўтиш ва ҳужжат тўплаш кабилар учун икки юз доллар олдиндан бериб қўясиз. Бундан ташқари, эллик минг сўм йўл харажатига, ўн минг сўм сўров варақаси учун берасиз. Паспортингиз ҳам бизда туради. «Партия» тўлиши билан қўнғироқ қиламиз, учиб кетаверасиз. Айтганча, ойлик иш ҳақингиз беш юз доллардан кам бўлмайди. Ётар жойингиз, уч маҳал овқатингиз уларнинг зиммасида бўлади.\n— Қ-қачон тўлади? — сўради Нафиса. — Узоқ кутиш керакми?\n— Йўқ, кўпи билан ўн кун кутасиз.\n— Вой, ҳеч қанча эмас экан-ку! — деди Нафиса мамнун бўлиб. — Пул ва ҳужжатларни қачон опкелиб берсам бўлади?\nҚиз унга қаттиқроқ тикилиб сўради:\n— Ўзи… Ростдан кетмоқчимисиз ишга?\n— Албатта-да! Бўлмаса келармидим…\n— У ҳолда сўров варақасини тўлдирасиз. Ундан кейин паспортингизни қолдирасиз.\nШу пайт эшик очилиб, баланд бўйли, ёши тахминан ўттиз бешлардаги башанг кийинган бир эркак кириб келди.\n— Ана, «шеф»имиз ҳам келиб қолди! — шошиб ўрнидан турди қиз. — Танишинг, бу киши фирмамиз раҳбари Шоди ака бўлади.\n— Бу қизча ким экан? — кулимсираб сўради раҳбар. — Менда ишлари бор эканми?\n— Йўқ, чет элга кетмоқчи экан. Шунга… Ҳужжатлар масаласини гаплашиб ўтиргандик.\n— Қанча пул тўлашиниям айтдингизми?\nРаҳбар бош ирғаб хонаси томон йўл олди. Нафиса эса қиз узатган сўров варақасини тўлдиришга тутинди.\nОрадан ўн икки кун ўтиб, ниҳоят Нафисанинг орзуси ушаладиган лаҳзалар яқинлашди. Йигирма нафар қиздан иборат бўлғуси ишчиларни аэропортга олиб боришди. Негадир кузатгани Шоди ака чиқмади. Аммо бунга эътибор бериб ўтиришга қизларнинг вақти ҳам, хоҳиши ҳам йўқ эди. Улар юраклари ҳаяжонга тўлиб, ўзларича бегона юртдаги нуфузли меҳмонхоналарни, даста-даста кўкимтир пулларни тасаввур этиб чарчашмасди.\nХайрият, чиптани ҳам, визаларни ҳам иш берувчиларнинг ўзлари амаллашибди. Қизлар қаторида Нафиса ҳам тоғасига ялина-ялина икки юз доллар пулни сумкасига жойлаб олди…\nФақат бир нарсадан Нафисанинг юраги ғаш эди.\nОнаси йиғлаб қолди…\n«Майли, — ўйларди ўзича у иллюминатордан ташқарига маҳзун боқаркан. — Худо хоҳласа, бир йил ичида ойижонимни бой қолиб юборсам, йиғлаганлари ёдидан чиқиб кетади. Мен албатта шундай қилишим керак!..»\nСамолёт керакли манзилгача тахминан олти соатча учди. Ерга қўнишганда, кучли иссиқ шамол эсар, нафас олиш анча оғир эди.\nҚизларни ўрта бўйли, қоп-қора рўмолни иягигача танғиб бойлаган бир аёл кутиб олди ва барчаларини алоҳида-алоҳида машинага ўтқазди. Нафиса самолётда танишган Ҳуснида исмли тенгдош қиз билан бирга ярқираган «Мерседес»га ўтирди.\nМашина чамаси икки соатча йўл босиб катта бир шаҳар ичкарисига кирди.\nБу ерлардаги бинолар, иншоотлар ватандагидан буткул фарқланар, Нафиса кўчаларни кузатаркан, бу биноларга боқиб ҳайратдан ёқа ушлагиси келарди.\nАёл икки дугонани ўн олти қаватли уйнинг энг баланд қаватига олиб чиқди. Йўл-йўлакай танишишди. Аёлнинг исми Сабрина экан.\nҲайрон бўлди. Кўзлари мовийлигидан оврўпаликларга ҳам ўхшаб кетарди. Лекин исми бўлакчалигини эшитиб, Нафиса лабини тишлаб қўя қолди…\nКвартира беш хонали бўлиб, тўрттасига турли ёшдаги қизлар жойлаштирилган эди. Қизлар янги меҳмонларни кўриб ими-жимида саломлашишган бўлишди-ю, хоналарига қайтишди.\n— Манави ер икковларингники, — тушунтирди Сабрина опа қизларни йўлакнинг ўнг бурчагидаги хонага олиб кириб. — Ана, каравот, ётар ўрин муҳайё. Овқатдан камчилик кўрмайсанлар. Фақат ўзбошимчалик қилиб кўчага чиқиб юрманглар. Бунга рухсат йўқ. Бир ҳафтадан кейин Фарид исмли йигит келади. У бошлиғимиз. Иш масаласини ўшанда гаплашамиз.\nСабрина опа хайр-маъзур қилиб чиқиб кетди.\nҚизлар бир-бирларига маъноли тикилиб олишди-да, қўлларидаги сумкаларни шкафга жойлаш ҳаракатига тушишди.\nТўғридаги хонада Марина исмли рус қизи ҳам яшарди. Гавдали, сийналари ярим очиқ, малла сочлари ёйиқ бу қиз Нафиса ва Ҳуснида билан қизиқиб қолди. Соф инглиз тилида уларнинг қаерданлигини, қаерда ўқиганлари-ю, бунгача нима иш билан шуғулланганликларини суриштирди. Қизлар ҳам яшириб ўтиришмади.\n— Бу ерда нима иш қилишларингни биласизларми? — сўради Марина охири.\n— Нима иш қилардик? — деди Нафиса. — Сотувчилик қиламиз-да!\nМарина бу гапни эшитиб кулиб юборди.\n— Сотувчилик? Ким айтди?\n— Шартномада кўрсатилган. Ҳаммасини фирмадагилар билан келишганмиз.\n— Шунақа денглар? — Марина бирдан маъюс тортиб икковларига бирма-бир қараб чиқди.\n— Алдашибди, — деди бош чайқаб. — Бу ерда сизлар эркакларнинг кўнглини олиш билан шуғулланасизлар. Мана кўрасан, бир ҳафтадан сўнг мижозлар кела бошлашади. Анави Сабрина ҳаммани мижозларга бўлиб чиқади.\n— Нима?.. — Нафиса беихтиёр ўрнидан туриб кетди. — Нега биз эркакларнинг кўнглини олишимиз керак?.. Мен… Ахир, биз ҳали бокирамиз!.. Бизга… Сотувчилик қиласизлар дейишган-ку!..\n— Бокираликларинг эвазига сизларга кўпроқ ҳақ тўлашлари мумкин, — деди Марина ўрнидан қўзғалиб эшик томон юраркан. — Менга қаранглар, яхши, одобли қизларга ўхшайсизлар. Кетинглар бу уйдан! Алданганларингга яраша номусларингни сақлаб қолинглар!.. Мен кимларга учрашишни биламан. Улар сизларнинг ватанга қайтишларингга албатта ёрдам беришади.\n— Паспорт-чи? — Маринага тикилди Ҳуснида титраб. — Паспортимни Сабрина олиб қўйган-ку!\n— Унисиниям мен айтган одамлар тўғрилаб беришади. Сизларга маслаҳатим, тезроқ кетинглар!..\nКеч эди. Нафиса ҳозирча тунаб қолишга шеригини кўндирди.\nИкки қиз эрта тонгда уйқусизликдан қизарган кўзларини ишқалаганча Марина ёзиб берган манзил томон йўл олишди.\nНафиса ва Ҳуснида масъул ташкилотларнинг кўмаги билан бир амаллаб ватанга қайтишди ва фирибгарлар устидан милиция бўлимига арз қилишди.\nЖиноятчилар жазога тортилди.


SIES: II - Bosqich\nTeacher: Zuhra Sattorova\nTeacher: Svetlana Djulmatova\nTeacher: Rahima Qurbonova\nЖамиятимизда ҳақиқий ҳаракатлар дастури асосида чукур ва кенг кўламли иқтисодий ислоҳотларни амалга ошириш шароитида иқтисодиётга киритилган янги инвестициялар ва мавжуд моддий-техника асосини модернизация қилишдан ташқари бошқарувнинг демократик тамойилларини кучайтириш, фирма (корхона)лар ва уларга тенглаштирилган ишлаб чиқариш тузилмаларининг фаолият юритишларида мустақиллик доирасини кенгайтириш, сиёсатнинг иқтисодиётдан устунлигига барҳам бериш, инсон фаолиятининг барча соҳа ва тармоқларида ташаббускорлик, изланиш ва ҳоказоларнинг ривожланиши ҳам кенг имкониятлар яратмоқда.\nИқтисодиётнинг глобаллашуви шароитида энг асосий вазифалардан бири кoрxoнaлaрни мoдернизaция қилиш, теxник вa теxнoлoгик қaйтa жиҳoзлaшни янaдa жaдaллaштириш, зaмoнaвий, мoслaшувчaн теxнoлoгиялaрни кенг жoрий етиш. Бу вaзифa aввaлaмбoр иқтисoдиётнинг aсoсий тaрмoқлaри, экспoртгa йўнaлтирилгaн вa мaҳaллийлaштирилaдигaн ишлaб чиқaриш қуввaтлaригa тегишлидир.\nУшбу ўқув дастури саноат корхоналарининг ривожланишини таъминлашда муҳим ўрин тутадиган асосий тушунчаларини ёритишга каратилган.\n“Корхона иқтисодиёти” фанининг мақсади − талабаларда зарур аниқ иқтисодиёт билимларни шакллаштириш. Бу эса, ҳозирги кунда, бозор муносабатлари ва иқтисодий ишларнинг маркази бирламчи буғин корхона иқтисодиёти даражасига кўтарилган шароитларда жуда муҳим ҳисобланади.\nФаннинг вазифалари − корхоналарнинг ишлаб чиқариш кучларини ривожлантиришдаги ва миллий иқтисодиётни кўтаришдаги ролини ва ўрнини; корхоналар функциялари ва белгиларини; корхоналар фаолиятига тааллуқли ва унга алоқаси бўлган қонунлар ва қонун ҳужжатларни; иқтисодиётдаги мавжуд муаммо ва вазифаларни мантиқий кетма-кетлигини ва ўзаро алоқадорлигини; турли хил иқтисодий ва ташкилий-техникавий тадбирларни мустақил ҳисоблаш ва тўғри таҳлил қилиш услубларини ўрганишдан иборат.\nTeacher: Zafar_Komilovich Raximov


23:12 / 27.04.2017\nХитойликлар учун Франция президентлигига асосий номзод Эммануэль Макроннинг рафиқаси унинг сайловолди кампаниясидан ҳам кўра кўпроқ қизиқиш уйғотган. Бу ҳақда The South China Morning Post хабар ёзган.\nМанбанинг маълумотига кўра, Брижит Макрон ҳақида WeChat ижтимоий тармоғида тинимсиз муҳокамалар ўтказилган. Улардан бири шундай ёзган: «Макрон: унинг севги йўли унинг президентликка йўлидан ҳам қизиқарлироқ».\nХитойликлар бу эр ва хотиннинг ёшлари орасидаги фарқ катталигидан ҳайрон бўлишмоқда. Сиёсатчининг ёши 39да, Брижит хоним эса 64 ёшда. Интернет фойдаланувчилари Макроннинг 30 ёшида набирали бўлганига ҳам эътибор қаратишган (Брижит Макроннинг аввалги турмушидан бўлган фарзанди фарзандли бўлган).\nНашрнинг қайд этишича, хитойликлар Макроннинг бундай никоҳ қуришини Хитойдаги «Халқ номи билан» номли сериалдаги воқеаларга қиёслашган. Ушбу сериал аксилкоррупция руҳида бўлиб, унинг сюжетига кўра бош қаҳрамон Ци Тунвэй ўзидан 10 ёш катта бўлган аёлга, нуфузли амалдорнинг қизига уйланади.\nКўплаб фойдаланувчилар Макронни ёқлашган. Улар 51 ёшли қўшиқчи Аарон Квок 29 ёшли аёлга уйланганини эслатиб ўтишган.\n«Агар оила бахтли бўлса, ёшнинг нима фарқи бор», — дея ёзган WeChat фойдаланувчиларидан бири.\nФранцияда президентлик сайловининг иккинчи тури 7 май куни бўлиб ўтади. Иккинчи турга Макрон билан бирга ўта ўнг кучлар вакили Марин Ле Пен ҳам ўтган.\nПрогрессив қарашлари туфайли Эммануэл Макронни “французлар Обамаси” дея атай бошлашган. Брижит Макрон мактаб ўқитувчиси бўлиб, у турмуш ўртоғидан 24 ёш катта.\nБрижит Мари-Клод Макрон Амьен шаҳрида 1953 йилнинг 13 апрелида туғилган. Брижит оилада энг кичик фарзанд бўлган, унинг оиласи кондитер маҳсулотлари ишлаб чиқиши билан шуғулланган.\n21 ёшида, 1974 йили Брижит банкир Андре Луи Озьерга турмушга чиққан ва ундан 3 фарзанд кўрган. Брижит Озьер Амьендаги диний мактабда француз ва лотин тилларидан сабоқ берган. У айнан шу ерда Эммануэл Макрон билан танишган.\n15 ёшли Макронга Брижит адабиёт ва театр дарсида сабоқ беради. 17 ёшида Макронни таҳсилни давом эттириши учун Парижга юборишади. У кетишдан олдин ўқитувчисининг олдига келади ва албатта қайтишини ҳамда унга уйланишини айтади. 2006 йили Брижит Андре Луи Озьер билан ажрашади ҳамда 2007 йилда Макрон билан турмуш қуради.\nБу вақтда Брижит 54 ёшда эди ва бу жуфтликнинг ўз фарзанди бўлмаслиги аён эди. Макрон рафиқасининг биринчи никоҳидан бўлган 3 ўғилга оталик қилишда давом этади ва айни вақтда меҳр билан набиралар тарбияламоқда.\nЭри сиёсий карьера қилаётганида Брижит ҳокимиятга интилмаган. У ҳамиша мактаб ўқитувчиси бўлиб қолди. У айни вақтда Париждаги мактаблардан бирида ишлайди.\nШу билан биргаликда Брижит рафиқининг энг яқин маслаҳатчиси бўлиб, унинг янги ҳаракат очишига илҳом берган. Унинг ҳамроҳлигида Эммануэль оддий давлат хизматчисилигидан иқтисодиёт вазири даражасига кўтарилди ва Франсуа Олланднинг яқин одамига айланди.\nКўплаб французлар Брижит Макроннинг ҳаёт тарзини танқид қилишади. Француз жамоатчилиги у ҳаддан ташқари кўп қуёшда қорайганига эътибор қаратиб, унинг баланд пошнали оёқ кийимда юришига танқид кўзи билан қарайди. Уларга Франция президентлигига асосий номзод ва рафиқаси Christian Dior ва Louis Vuitton брендлари уюштирган шоуларга келгани ҳам ёқмаган.\nЭммануэль Макрон ва унинг рафиқаси ўртасидаги муносабатлар сайловолди кампанияси даврида унга қўл келди. Март ойи бошида Франция президентлигига номзодлардан бири Франсуа Фийон оиласи билан боғлиқ можаро туфайли прокуратурага чақирилди. Le Canard нашри ушбу сиёсатчи давлат амалида ишлаган вақтида ўз рафиқаси учун "сохта иш ўрни" орқали 15 йил давомида давлат хазинасидан 680 минг евро ундиргани ҳақида ёзди. Шундан сўнг унинг обрўси кескин тушиб кетди.\nМакроннинг президентлик учун курашдаги асосий рақиби Марин Ле Пен эса икки марта ажрашган, унинг ҳозирги турмуш ўртоғи Луи Алео унинг раҳбарлигидаги "Миллий фронт" партиясида вице-президент лавозимида ҳамда Европа парламенти аъзоси ҳисобланади.\nЭммануэль Макрон эса сайловда ғалаба қозонса ва Франция президентига айланса, рафиқаси мамлакатнинг биринчи хоними сифатида маош олмаслигини ваъда қилган. Бу фикрни Брижит Макрон ҳам қўллаб-қувватлаган.\nМакрон: Трамп Эрон билан ядро келишуви бўйича қандай қарорга келишини билмайман\n16:02 / 02.05.2018


Зангиота шифохонасидаги реанимация бўлими жанг майдонига айланган (видео) - xabar.uz\nЗангиота шифохонасидаги реанимация бўлими жанг майдонига...\n«O‘zbekiston-24» телеканали ижодкорлари ССВ матбуот хизмати билан ҳамкорликда Зангиота туманидаги юқумли касалликлар шифохонасидан репортаж тайёрлади.\nУшбу муассасанинг реанимация бўлими бугун «COVID-19» инфекциясига қарши чинакам жанг майдонига айланган. Бу ерда даволанаётган кўпчилик беморларнинг ягона орзуси бор: у ҳам бўлса, тоза ҳаводан тўйиб-тўйиб нафас олишдир.\nАфсуски, ҳамма ҳам шу орзуга ета олаётгани йўқ.\nБугун бу ерда ҳомиладор аёллар, норғул йигитлар, мурғак гўдаклар, қўйингки, турли ёшдаги беморлар ҳаво етишмаслиги, нафас қисиши каби оғир ҳолатда ўлим билан олишмоқда.\nАччиқ бўлса ҳам айтиш керак, шифокорларнинг ҳар қанча уринишларига қарамай, айрим беморларнинг охирги қадамлари шу масканда қолмоқда...\nкоронавирус Зангиота шифохонаси


Таваллуд топган сана: 5 sentyabr 1905 йил\nВафот этган сана: 24 oktabr 1972 йил\nЎзбекистон халқ шоири, Ҳамза номидаги Республика Давлат мукофоти лауреати, таниқли драматург Собир Абдулла қўшиқлари халқимиздаги ватанпарварлик ва меҳнатсеварлик фазилатларини улуғлашга хизмат қилган. Ўзбекистон халқ шоири, таниқли драматург Собир Абдулла 1905 йили Қўқон шаҳрида, хизматчи оиласида дунёга келди.\nСобир Абдулла 1905 йили Қўқон шаҳрида, хизматчи оиласида туғилган. Унинг отаси Алимов Абдулла (1863-1933) мирзо (ёзувчи) бўлиб, у ҳам саводли, зиёли кишилардан эди. У мумтоз ўзбек, форс ва тожик адабиёти номоёндаларидан Бедилнинг мухлиси, ажойиб шахматчи ва ўша даврнинг машҳур шоирлари Муқимий, Фурқат, Завқий, Мавлоний, Йўлдош ва бошқаларнинг яқин маслакдоши бўлган. Унинг онаси Хожарбиби Муҳаммадамин қизи ҳам саводли аёллардан бўлиб, онаси ўғлига ўқиш ва ёзишни эрта ўргатган. Онасининг сай ҳаракатлари самараси ўлароқ ўғлида ёшлигидан шоирликка бўлган меҳр шаклланиб, “Ногирон” ва “Осиё” таҳаллуслари остида шеърлар ёзишни бошлаган. У саккиз ёшидан бошлаб шарқ шоирларининг ғазалларини бемалол ўқир, маъносини англар ва ўзи ҳам шеърлар ёзарди.\nСобир Абдулла мактабни тугатгач 1920 йили Қўқон Маърифат институтида ўқишни давом эттиради. У 1924-1926 йиллар мобайнида ишчилар тайёрлов курсини тамомомлаган, “Янги Фарғона” газетасининг “Чиғириқ” номли ҳажвий бўлимида ишлаган ва шу билан биргаликда маҳаллий газета ва журналларда ўзининг шеърларини ҳам чоп қилдирган. У 1925-1948 йилларда «Янги Фарғона», собиқ «Ёш ленинчи» газеталари, «Муштум» журналида адабий ходим, Андижон театрида эса адабий эмакдош бўлиб ишлади. 1927 йили у биринчи марта ўзини драматургия соҳасида синаб кўради ва унинг биринчи пьесаси “Муҳбирга ҳужум” номи билан босиб чиқилади.\nСобир Абдулла 1928 йили журналистлар ўқув курсини тамомлагач, ўзининг туғилиб ўсган жойи Қўқонга келади ва иш фаолиятини Фарғона водийсидаги “Қизил Ўзбекистон” республика газетасида махсус мухбир сифатида давом эттиради. Шу йилдан ва умрининг охиригача у ҳажвий-сатирик йўналишидаги “Муштум” журнали билан ўзаро алоқани мустаҳкамлайди, бу журналларда ўзининг ҳикоялари, очеркларини чоп қилиб боради.\nСобир Абдулланинг қобилиятли драматург сифатидаги ижодий фаолияти 1931 йилдан бошланади. У Ўзбекистон мусиқа Давлат театрида адабий бўлим бошлиғи сифатида ишлайди. Кейинчалик унинг ижодий фаолияти Самарқанд, Андижон ва Тошкент шаҳарларидаги мусиқали Драма Театрларида давом этади, бу эса театрлар ўртасида ўзаро ҳамкорликни янада мустаҳкамлайди.\nСобир Абдулла ўттиздан зиёд асарларни саҳналаштирди. Унинг саҳналаштирилган асарлари Ўзбекистондан ташқари Қирғизистон ва Тожикистонларда ҳам қўйилган. Улар орасида “Тоҳир ва Зуҳра”, “Алпомиш”, “Муқимий” ва “Гул ва Наврўз” ҳозирги кунгача мамлакат театрларининг репертуарларида қўйилиб келинмоқда.\nУруш йилларида адиб жангчилар ҳаёти ва фронт орқасидаги кишиларнинг фидокорона меҳнатини акс эттирувчи шеърлар ёзиш билан бирга, «Қурбон Умаров» (1941), «Даврон ота» (1942) каби пьесаларнинг яратилишида ҳам фаол иштирок этган.\nСобир Абдулла ўзининг киносценарий ёзувчиси сифатидаги қобилияти ҳам бор эди. Унинг 1945 йилда суратга олинган “Тоҳир ва Зуҳра” бадиий фильмига ёзган сценарийси жаҳон киносаноатида ҳам юқори ўринларда баҳоланди.\nУ ўзининг лирик асарларини мумтоз шоирларнинг асарлари асосида ёзади ва биринчи ўзининг “Девон”ини яратади ва бу тўпламда шеърлар, ғазаллар, ҳажвиялар, мухаммаслар, мусаддаслар, мусамманалар, таржибандлар, маснавийлар ва рубоийлар ўрин олади.\nСобир Абдулла 1972 йилнинг 24 октябрда Тошкент шаҳрида вафот этган, уни Чиғатой қабристонига дафн этишган.\nШоирнинг «Эрк илҳомлари» номли биринчи тўплами 1931 йилда босилиб чиққан. Унинг «Кўклам нашъаси» (1932), «Таажжуб», «Гулшан» (1939) шеърлар тўплами, «Навбаҳор» (1930), «Дўстлик» (1937) каби ҳикоя тўпламларида халқ ҳаёти, шоирнинг маънавий дунёси ўз ифодасини топган. Собир Абдулла сермаҳсул драматург эди. Унинг «Боғбон қизи» (1930), «Ойхон» (1935), «Тоҳир ва Зуҳра» (1939), «Алпомиш», «Муқимий» каби саҳна асарлари театрларимизнинг кўрки бўлган.\nУрушдан кейинги йилларда Собир Абдулла яратган «Ватан севгиси», «Бахтим қилур намойиш», «Пахтакор тонги», «Равшан замон» қўшиқлари халқимиздаги ватанпарварлик ва меҳнатсеварлик фазилатларини улуғлашга хизмат қилган. Ғазалнавис шоир умрининг сўнгги йилларида маърифатпарвар шоир Муқимий ҳаётини акс эттирувчи «Мавлоно Муқимий» романини яратган.


Toyota 2020 йилдан ялпи электромобиль ишлаб чиқара бошлайди » Ўзбекистон янгиликлари – Zamin.uz\nЯпониянинг дунёга машҳур Toyota Motor компанияси тўрт йилдан сўнг экологик тоза автомобилларни кўп сонда ишлаб чиқаришини “Carzone.uz” сайтии хабар қилди.\nУнда ёзилишича, автоконцерн 2017 йилдан бошлаб электромобиль ишлаб чиқаришни режалаштирувчи гуруҳни шакллантиради. Бўлажак электромобилларнинг заряди 300 км йўл босишга етади. Машиналар Prius ва Corolla платформасида ясалади.\nЭлектромобилларни ялпи ишлаб чиқариш 2020 йилга белгилангани бежиз эмас. Чунки шу йили Японияда “Олимпиада-2020” ўтказилади ва дунёнинг диққати кунчиқар юртга қаратилади. Компания дунё бўйлаб электромобилларга талаб ортиб бораётганлиги боис шундай қарорга келди.\nТеглар: Япониянинг заряди юртга сўнг 2020 электромобилларнинг


“Ўзингизда вируснинг 16та аломатини қидиришга ҳеч ҳам ҳожат йўқ. Ўзингизда ҳарорат кўтарилиши, йўтал пайдо бўлиши, ҳид ва таъм сезиш йўқолиши, томоқдаги оғриқ ва ўзингизни ёмон ҳис қилишингизга эътибор қаратиш етарли. Қолган 20дан кўпроқ аломатга келсак, агар касаллансангиз буни топишни шифокорларга қўйиб беринг”, деб айтган вирусолог.\nУнинг таъкидлашича, коронавирус инсон организмидаги турли тўқималарни, жумладан, асаб ҳужайраларини зарарлаши мумкин. Ушбу касаллик симптомлари турфа хил бўлиши мумкин. Шу сабабли Альтштейн асосий симптомлар бўлмаганда, иккиламчи симптомларни излаш керак эмаслигини айтган.\n“Агар сизда ҳарорат, йўтал ва бошқа симптомлар бўлмаса, унда бармоқларингиз ранги ўзгарганига эътибор қилмасангиз ҳам бўлади”, деб таъкидлаб ўтган Альтштейн.


18:58 09.09.2016 (Янгиланган 11:48 10.09.2016) Ҳавола олиш\nТОШКЕНТ, 9 сен — Sputnik. Ўзбекистон янги президенти сайлови 4 декабрда бўлиб ўтади.\nЎзбекистон Конституциясига кўра, президентликка номзод 35 ёшда катта, ўзбек тилда эркин гапира оладиган, сайловдан олдин Ўзбекистон ҳудудида камида 10 йил яшаб келган, Ўзбекистон фуқароси бўлиши керак.\nБир номзод Ўзбекистон президенти лавозимига икки мартадан ортиқ сайланиши мумкин эмас.\nЎзбекистон Президенти республика фуқаролари томонидан умумхалқ, тенг ҳуқуқли, тўғридан-тўғри ва яширин сайлов орқали беш йилга танланади.\n1991 йилда қабул қилинган “Ўзбекистон президенти сайлови ҳақида”ги қонунга кўра, президент сайловида 18 ёшдан катта бўлган барча фуқаролар қатнашиши мумкин. Сайловда фақат қонун томонидан лаёқатсиз деб топилган ва озодликдан маҳрум қилиниб, жазо ўташ махсус муассасаларига жойлаштирилган фуқаролар қатнашмайди.\nСайлов ўтиш жараёнини Ўзбекистон Марказий сайлов комиссияси таъминлайди. Вилоят, туманларда маҳаллий сайлов комиссиялари ташкил қилинади.\nПрезидентликка номзод таклиф қилиш ҳуқуқи Республиканинг барча сиёсий партияларга берилади.Президент номзодини сайловга қўйиш учун сиёсий партия Ўзбекистон Адлия вазирлигида сайлов кампанияси бошланмасдан олти ой олдин рўйхатдан ўтган бўлиши керак.\nНомзодлар таклиф қилиш расман белгиланган сайлов кунидан 65 кун олдин бошланиб 45 кун қолганда якунланади. Ҳар бир сиёсий партиянинг олий бошқарув органи партия аъзоларидан ёки ҳеч қандай партияга аъзо бўлмаган фақат бир номзод таклиф қилиши мумкин. Партия раҳбарияти Марказий сайлов қўмитасига ўз номзодини қабул қилиш учун расмий мурожаатнома ёзиши керак.\nПартиялар таклиф қилган номзодларни Ўзбекистоннинг камида 1% сайловчилари қўллаб-қувватлаши керак. Номзодни қўллаб-қувватлаётган сайловчилар камида 8 маъмурий-территориал ҳудуд вакиллари бўлиши керак. Номзодларини рўйхатдан ўтказиш сайловдан 35 кун олдин якунланади.\nОлдин жиноий жавобгарликка тортилган, устидан жиноий иш қўзғатилган фуқаролар ҳамда диний ташкилот вакиллари ва диний арбоблари президентликка номзод бўла олмайди.\nОвоз бериш куни сайлов участкалари соат 6 дан 20 гача ишлайди. Ҳар бир сайловчи шахсан овоз беради, бировнинг ўрнига овоз бериш таъқиқланади. Ўзининг доимий яшаш жойига етиб бора олмайдиган сайловчилар вақтинча бўлган ҳудудда сайловга қатнашиши мумкин. Сайлов бюллетени яширин хонада тўлдирилади. Бюллетен тўлдириш вақти хонада сайловчидан бошқа киши бўлиши таъқиқланади. Сайловчи ўзи истаган киши фамилияси қаршисида “+” белгиси қўйиб бюллетенни сайлов қутисига ташлаши керак.\nОвозлар ҳар бир сайлов участкасида ҳар бир номзод учун алоҳида ҳисобланади. Кейин маълумотлар Марказий сайлов комиссиясига юборилади.\nЎзбекистон Президенти сайловлари 4 декабрда бўлиб ўтади\nСайловда 50% дан кўп овоз олган номзод Ўзбекистон президенти этиб тайинланади. Рўйхатга олинган сайловчиларнинг 33% дан кўпи қатнашган ҳолларда сайлов бўлиб ўтган ҳисобланади. Агар номзодлардан ҳеч ким 50% овоз тўплай олмаса президент сайлови қайта ўтказилади. Қайта сайловда қайси номзод кўп овоз тўпласа, ўша президент этиб тайинланади.\nТурли сабабларга кўра президент сайловига фақат бир номзод қатнашиб у 50%дан кўп овоз олса, президент сайлови бўлиб ўтган ҳисобланади.\nЯнги сайланган номзод сайлов натижалари эълон қилинганидан кейин икки ой ичида президент лавозимига киришиши керак.\nЯнги президент Олий Мажлис олдида қасамёд қилган заҳотидан бошлаб ўз лавозимини ўтай бошлайди.\n13:52 Ўзбек усталарининг ноёб ижод намуналари - фото\n13:08 Миллий гвардия аскарлари оналарни табриклашди – видео\n12:43 ИҲТ: Ўзбекистонда қишлоқ хўжалиги ва туризм вазирлари учрашуви ўтказилади\n10:39 Коронавирус: 4та ҳудудда янги ҳолатлар – энг кўп Тошкентда\n10:28 Карате устаси аёлларга ўзини ҳимоялаш усулларини кўрсатди – видео


Мўғулистоннинг Гоби чўлида улкан динозавр изи топилди. Изнинг узунлиги — 106, кенглиги — 77 сантиметр. Ушбу ноёб топилма Япониянинг Окаяма университети олимлари томонидан аниқланди.\n«National Geographic» маълумотига кўра, тадқиқотлар бундан атиги икки ой олдин бошланиб, 70-90 миллион йиллик тарихга эга геологик қатламда олиб борилган.\nМутахассисларнинг фикрича, ушбу из ўтхўр зауроподлар турига — титанозаврнинг чап оёғига тегишли. Палеонтология профессори Синобу Исигаки топилма ёнида суратга тушиб, унинг улкан ўлчамларини намойиш этиб берди.\nАйни пайтда олимлар ушбу ҳудудда динозавр скелетини қидирмоқда.


Тошкент шаҳрида иккита янги МТТ очилди...\n20.09.2019 12:43 0 2332\nТошкент шаҳрининг Сергели туманида иккита давлат мактабгача таълим ташкилотининг очилиш маросими бўлиб ўтди. Мактабгача таълим ташкилотларининг умумий қуввати 840 нафар болаларни ташкил этади.\nЯнги мактабгача таълим ташкилотлари Сергели туманининг Қумариқ турар жой мавзесида ва 5А даҳасида жойлашган. Улар мебель, ривожлантирувчи ўйин ва ўйинчоқлар билан жиҳозланган.\nЯнги мактабгача таълим ташкилотлари (МТТ) орқали Сергели туманида мактабгача таълим билан қамраб олиш ҳажми 83 фоиздан 89 фоизгача оширилади ва 100 киши учун қўшимча иш жойлари яратилади.\n«Сўнгги йилларда Сергели тумани жадал ривожланиб бормоқда, янги қурилган уйларга яшовчилар кўчиб кирмоқда ва тегишлича, таълим муассасаларига бўлган эҳтиёж ортиб бормоқда. Бир йўла иккита МТТ очилиши яна 600 нафар болалар сифатли мактабгача таълим олиш имкониятига эга бўлишини англатади. Шунингдек, қисқа муддатли гуруҳлар очилиб, уларга 240 нафар болалар қабул қилинади.\nЯнги мактабгача таълим ташкилотлари қурилишида стандарт лойиҳалардан воз кечилган ҳолда ноодатий дизайн ва замонавий ечимлардан фойдаланилди. Ҳар бир деталь устида пухта ўйлаб чиқиш орқали биз болаларимиз учун мумкин қадар қулай ўқув-ўйин муҳитини яратиб бермоқдамиз» — дейди Мактабгача таълим вазири Агриппина Шин.\nТаълим муҳити Корея Республикасининг модели негизида лойиҳалаштирилди. Шу тариқа, йирик жавонлар ўрнига мобил модуллар ўрнатилди. Улар майдонни ўзгартириш ва уни турли машғулотларга мослаштириш имконини беради. Ўйин ва ўқув қуроллари болалар бўйи етадиган жойда жойлашган бўлиб, ўйинларнинг аксарияти бармоқларнинг майда моторикасини ривожлантириш учун мўлжалланган. Гуруҳлар ва коридорларда нутқ ва ёзиш, билимни ривожлантириш, ижод, қурилиш, конструкциялаш ва математика, сюжет ўйинлари, кутубхона каби кўплаб ривожлантириш марказлари жойлашган. Болаларнинг ўзи кўнглига ёққан машғулотни танлайди, педагог эса ўйин ва ўқиш учун зарур бўлган материалларни аниқлайди ва қийинчилик юзага келган ҳолда уларга ёрдам беради.\nДавлатимиз раҳбарининг бешта ташаббусини амалга ошириш доирасида соғломлаштириш ва бадиий машғулотларга алоҳида эътибор қаратилмоқда: анъанавий мусиқа ва рақслардан ташқари болалар спорт билан шуғулланиши, ўйин шаклида чет тилларини ўрганиши ҳамда бошқа ривожлантирувчи тўгарак ва секцияларга қатнаши мумкин бўлади.\nУшбу мактабгача таълим ташкилотларига қатнаш учун бир ойлик тўлов бир бола учун 186 минг сўмни, икки нафар болалар учун — 132 минг сўмни ташкил этади. Шунингдек, қонунчиликка мувофиқ, тарбияланувчилар умумий сонининг 15 фоизи МТТга бепул қатнаши мумкин бўлади. Ушбу имтиёз кам таъминланган оилалардаги болаларга нисбатан тақдим этилади.\nЯнги мактабгача таълим ташкилотлари бўйича маълумотнома:\nЖойлашган жойи: Сергели тумани, Қумариқ турар жой мавзеси\nҚуввати: тўлиқ кун гуруҳларида 210 нафар бола, қисқа муддатли гуруҳларда 120 нафар бола\nГуруҳлар сони: 7 та тўлиқ кун гуруҳи, икки сменада куни қисқартирилган 2 та гуруҳ\nХодимлар: 28 нафар педагог, 14 нафар ёрдамчи ходим\nЖойлашган жойи: Сергели тумани, 5А даҳаси\nҚуввати: тўлиқ кун гуруҳларида 390 нафар бола, қисқа муддатли гуруҳларда 120 нафар бола\nГуруҳлар сони: 13 та тўлиқ кун гуруҳи, икки сменада куни қисқартирилган 2 та гуруҳ\nХодимлар: 41 нафар педагог, 18 нафар ёрдамчи ходим\nСергели Тошкент МТТ


Бош саҳифа / Спорт / КХДР терма жамоаси бош мураббийи: Биз бу ерга ғала...\nКХДР терма жамоаси бош мураббийи: Биз бу ерга ғалаба учун келдик\nЖаҳон чемпионати-2018 иккинчи саралаш босқичи доирасида Ўзбекистон ва Шимолий Корея терма жамоалари учрашувидан олдин ташкил этилган матбуот анжуманида КХДР терма жамоаси бош мураббийи Ким Чанг Бок иштирок этди ва ўз фикрларини билдирди, деб хабар беради Ўзбекистон Футбол федерацияси матбуот хизмати.\n– Пхеньяндаги биринчи ўйин ўтгандан буён анча вақт ўтди. Ҳар икки жамоа шундан кейин анча ўйинларда майдонга тушди ва уларни муваффақиятли ўтказди, — деди КХДР терма жамоаси бош мураббийи. — Шунинг учун бу ўйин аҳамиятини футболчиларимиз яхши тушуниб турибди. Ўйинга жуда яхши тайёргарлик кўрдик ва буни эртага майдонда исботлашга ҳаракат қиламиз. Биз бу ерга ғалаба учун келдик.\nЎзбекистон миллий терма жамоасини қай тарзда ўргангани борасида гапирар экан, жумладан шундай деди:\n“Биринчи ўйин билан таққослайдиган бўлсак, айни пайтда Ўзбекистон терма жамоасида мураббий ўзгарди ва таркибда ҳам бир қанча ўзгаришлар бор. Айрим янги футболчилар таркибга жалб қилинган. Ўйин борасида тўхталадиган бўлсам, Пхеньяндаги ўйинда кўпроқ тажрибали футболчилар майдонда ҳаракат қилган ва асосий эътибор марказий чизиққа ва тўпни ушлаб туришга қаратилганди. Яман, Филиппин, Баҳрайнга қарши ўйинларда эса эътибор тезкор қарши ҳужумлар ва умуман, ўйин тезлигига қаратганини кўриш мумкин. Буларнинг барчаси мураббий ўзгариши билан боғлиқ, албатта. Янги мураббий, бу— бошқача тактика дегани”.\nШунингдек, Шимолий Корея терма жамоаси бош мураббийи мухлислар омили ҳам ўйинга бевосита таъсир ўтказиши мумкин эканини таъкидлади.\n“Яна бир муҳим жиҳат шундан иборатки, эртага Ўзбекистон ўз майдонида ўйнайди ва мухлислар уларни қўллаб-қувватлаб туради. Биз мухлислар босимини енгиб ўта олсак, ўйлайманки, яхши натижага эриша оламиз”.\n“Агар биз эртанги ўйинда дурангга имзо чекадиган бўлсак, техник томондан бу биз учун қониқарли натижа бўлади. Чунки, асосий рақибни ўз майдонимизда мағлуб этиб, жавоб ўйинида дуранг қайд этган бўламиз”.


Ўзбекистонлик мутахассислар Хитойнинг етакчи инновацион технологиялари билан танишмоқдалар\nЎзбекистонлик мутахассислар Хитойнинг етакчи инновацион технологиялари...\n06.05.2018 19:22 0 1082\nШу кунларда Ўзбекистон делегациясининг Хитой Халқ Республикасининг Чанша ва Шеньжэнь шаҳарларига расмий ташрифи бўлиб ўтмоқда.\nТашриф «Тараққиёт стратегияси» маркази ва «Huawei» компаниясининг Ўзбекистондаги ваколатхонаси билан ҳамкорликда ташкил этилди. Унда Ўзбекистон Республикаси ахборот технологиялари ва коммуникацияларини ривожлантириш вазирлиги, Инновацион ривожланиш вазирлиги, Сув хўжалиги вазирлиги, Ўзбекистон Республикаси экология ва атроф-муҳитни муҳофаза қилиш давлат қўмитаси вакиллари иштирок этмоқда.\nТашриф давомида делегация аъзолари Индустриал ривожланиш марказида бўлишиб, жамият ҳаётининг деярли барча соҳаларида ўзининг инновацион ишланмаларини муваффақиятли тадбиқ этиб келаётган «Wasion» компанияси фаолияти билан танишдилар. Жумладан, ўзбекистонлик мутахассисларга замонавий иншоотлар қурилишида эришилган ютуқлар намойиш этилди. Шунингдек, сув ва қишлоқ хўжалиги соҳаларида компания томонидан тадбиқ этилган янгиликлар, уларнинг қўлланилиш йўналишлари, ўсимликларнинг ҳосилдорлигини ошириш бўйича олиб борилаётган лойиҳалар ҳақида маълумот берилди.\nМеҳмонлар, шунингдек, Хунань провинциясининг электр энергия таъминоти тизимини бошқариш бўйича етакчи маркази Хунань метрология институти фаолиятини ўргандилар. Автоматлаштирилган электр энергия таъминоти, энергия тежамкорлиги, илмий тадқиқотлар лабораторияси каби бўлимлари намойиш этилди. Шунингдек, учрашув давомида электр ҳисоблагичларини ишлаб чиқариш ва сертификатциядан ўтказиш корхонаси фаолияти яқиндан ўрганилди.\nДастлабки учрашувлар якунларига кўра, «Wasion» компанияси вакиллари Ўзбекистондаги ривожланишлардан яхши хабардор эканликларини билдириб, Ўзбекистон Республикаси Президенти томонидан илгари сурилаётган янги ғоялар ва белгиланаётган вазифаларни диққат билан кузатаётганликларини билдирдилар. Шунингдек, турли соҳаларда бўлаётган ўзгаришлар тез орада ўз натижасини беришига ишонч билдирдилар.\nШу муносабат билан, компания вакиллари умумий фаолият йўналишларида доирасидаги қўшма лойиҳаларни ишлаб чиқишга тайёрлигини айтиб ўтдилар.\nДелегация аъзоларининг Хитойга расмий ташрифи давом этади.\nХориж 10/04, 11:23\nЎлим жазоси энг кўп қўлланилган давлатлар номи маълум қилинди


Кипр турк шеърияти | www.ziyouz.uz\nБош саҳифа Жаҳон шеърияти Кипр турк шеърияти\nРубрика: Кипр турк шеърияти\nУсмон Туркой 1927 йилнинг 16 февралида таваллуд топган. Гирна шаҳрида инглиз олий мактабига кириб ўқиган. Сўнг Англияда Ҳозирги замон тиллари мактабининг газетачилик-журналистика бўлимида таҳсил кўрган. Лондон университетининг фалсафа факультетини тугатган. Усмон Туркойнинг инглиз ҳамда турк тилларида 30 га яқин китоби давоми…\nОйша Турал (1950)\nЧоп этилган 25.01.2017 25.01.2018 МуаллифZiyouz.uz\nОйша Турал (Ayşe Tural) 1950 йили Кипрда туғилган. Шоир, ёзувчи сценарист. «Менинг исмим шеър», «Ишқнинг қум соати», «Бу дунё сизники» каби 13 та китоби чоп этилган. СИНИҚ СЕВГИ Кимсасиз кентларнинг қоронғисида Ёпишқоқ ёлғизлик ёпишар, қийнар. Севгига ўралар бу юрак, сийна. давоми…\nОйшан Тоғли (1962)\nОйшан Тоғли (Ayşen Dağlı) 1962 йили Кипрда туғилган. Кипр юқори технологиялар институтининг архитектура факультетини тамомлаган. «Тупроқ ва мен» (1993), «Сеҳрли замбуруғлар ва нур» (1994), «Витамин эҳтиёжи ва севги» (1995), «Мантиқнинг гуллари ва чумолилари» (1996) каби китоблари чоп этилган. КЕМА ДАФТАРИМ давоми…\nИлкай Адали (1944)\nИлкай Адали (İlkay Adalı) 1944 йили Кипрнинг Магоса шаҳрида туғилган. «Михи чиққан дунё» (1971), «Кишанли умид» (1973), «Чиқилмас кўчалар» (1981), «Соҳилдаги дарахт» (1993) каби китоблари чоп этилган. КЎП БЎЛДИ Кўп бўлди, кўникмас йўқлигингга тун. Кўп бўлди, нур сочиб чиқмай қўйди давоми…\nЗакий Али (1943)\nЗакий Али (Zeki Ali) 1943 йили Кипрнинг Ларнака шаҳрида туғилган. Никосиа турк лицейини битирган. 1974 йили Канадага кўчган. У ерда ёзган асарларини «Йўлчи қуш» деб номлаган. Кипрга қайтганидан сўнг «Рўзғор қасидалари» (1994), «Замонсизлик» (2016) китоблари чоп этилган. МУҲР Ишқ муҳрин давоми…\nОлтой Бураған (1951)\nОлтой Бураған (Altay Burağan) 1951 йили Кипрда туғилган. Эгей университети зироат факультетини битирган. «Учинг, қушлар» (1997), «Яшасин, дунё» (2000), «Бир ичим Оқденгиз» (2003), «Севги ёмғирлари» (2005) каби китоблари чоп этилган. АЙБЛИ БИЗМАСМИ? Азўн қатламини биз тешмадикми? Денгизга ахлатни биз қўшмадикми? давоми…\nШирин Зафарюлдузи (1968)\nШирин Зафарюлдузи (Şirin Zaferyıldızı) — кипрлик турк шоираси. 1968 йили Никосиада туғилган. «Ичимдаги рўё» (1988), «Ҳаммаси Ватан учун» (1989), «Девордаги расм» (1997) каби китоблари чоп этилган. МЕНДАН СЎРАМА Қайнаб оққан дарёлардан сўр, Билар имконсизни енгмоқни улар. Тошган, шошган шу ирмоқ давоми…\nБулант Фавзиўғли (1959)\nБулант Фавзиўғли (Bülent Fevzioğlu) 1959 йили Кипрнинг Магоса шаҳрида туғилган. «Санчиқли қон» (1987), «Бир ёним ёзув, бир ёним шеър» (2001) китоблари чоп этилган. УСТА Қайғу ича-ича мириқдик, уста, Хиёнат кўрмоқдаман зериқцик, уста, Қайларга кетдилар яхши инсонлар, Ахир улар билан тирикдик, давоми…\nНавзот Ёлчин (1926-2012)\nНавзот Ёлчин (Nevzat Yalçın) – кипрлик турк шоири. 1926 йили Кипрнинг Полис шаҳрида туғилган. 1971 йилдан Германияда яшаган. ИПАК ЙЎЛИ Шарққа боққан деразам эрта-кеч очиқ турсин, Ғарб ола қоронғусин ёритар чиққан ҳар кун, Шарқ гўзал, Шарқ яхшидир, ундадир Ипак йўли. давоми…\nЧоп этилган 03.02.2016 25.01.2018 МуаллифZiyouz.uz\nБесте Сакалли Шимолий Қибрис Турк Жумҳуриятида туғилган. Ғозимағуса Турк Маориф коллежини тугатгач, Шарқий Оқденгиз университети Таълим факултетининг инглиз тили ва адабиёти бўлимида таҳсил олган. 2001-2006 йилларда аспирантурада ўқиб, докторлик илмий ишини ёқлаган. Шоира ўзининг “İhlal” (2009), “Bir Sen Vakti” (2006), давоми…\nМаҳмад Дарвиш Афанди\nҲасан Ҳилмий Афанди (1782-1847)


Ҳуснбузарларга қарши янги дори воситаси кашф этилди! - Daryo\n12:03, 19.06.2019 30020\nҲуснбузарларга қарши янги дори воситаси кашф этилди!\nБизнинг теримизга кундалик тозалашлар жуда зарур, чунки, тозаланган теридан кислород тананинг ҳужайраларига кира олади.\nБугунги кунда юзни тозалашнинг кўплаб усуллари бор: қўллар ёрдамида ёки махсус асбоблар ва ускуналар қўллаган ҳолда юзни тозалаш мумкин.\nЯқин даврлардан бошлаб эса БИОКОН крем маҳсулотлари линиясидан Anti Akne Aktiv креми анча машҳурликка эришди.\nБугунги кунда Anti Akne Aktiv креми юз ва тана терисини тозалашнинг энг самарали ва кенг тарқалган усули ҳисобланади.\nБИОКОНнинг Anti Akne Aktiv креми теридаги ёғли тромб, комедон ва акне каби энг мураккаб муаммоларни бартараф этишга қодир.\nБИОКОНнинг акне ва ҳуснбузарларга қарши маҳсулотлари линиясини кремларидан уй шароитида мунтазам равишда тозаловни амалга ошириш муаммоли терининг самарали муолажасини таъминлайди.\nAnti Akne Aktiv креми ҳатто энг чуқур комедонларга қарши курашиш, унинг чуқур илдизини ҳам тубдан тозалашга ёрдам беради.\nБИОКОН Анти Акне Актив кремининг натижалари қуйидагича намоён бўлади:\nТерининг юқори қатлами эксфолиацияси, ўлик ҳужайраларнинг камайиши;\nҲуснбузар, қора нуқталар, комедонларнининг йўқолиши;\nМетаболизм ва қон айланишининг тезлашиши натижасида тери кўринишининг соғломлашиши ва яхшиланиши.\nБИОКОНнинг ёғланишга қарши «Ёғли терига қарши» эмулсияси ёғ безлардаги ёғ ҳосил бўлишини тартибга солади, унинг махсус таркиби ёғ йўлларидаги тўсилиш ва комедонларни (ёғ безларида йўлларидаги тиқинлар) йўқ қилади.\nШундай қилиб, БИОКОНнинг ёғланишга қарши «Ёғли терига қарши» эмулсияси янги акне, ҳуснбузар ва комедонларнинг пайдо бўлишига тўсқинлик қилади.\nБИОКОН кремлари линияси нафақат юзга, балки орқа, бўйин, елка ва деколте ҳудудларда ҳам қўлланилиши мумкин.\nКрем қуйидаги муаммоларда қўлланишга тавсия этилади:\nИфлосланган ва катталашган чандиқлар;\nҚора нуқталар ва комедонлар;\nАкне, ҳуснбузар ва тошмалар;\nТери тонусининг пасайиши ва унинг қуриб қолиши;\nБИОКОН кремлари жуда ёқимли ва жуда самарали.\nДаволаш жараёнидан сўнг тери туб-тубидан тиниқ кўриниш олади, тери ости тиқинлари тозаланади ва туб-тубидан қурийди. Сизда соғлом, гўзал тери ва бир текисдаги тери ранги юзага келади. Терингизда яллиғланиш миқдори камаяди.\nБИОКОН кремини мунтазам равишда ишлатиш билан сиз терингизни акнедан халос этасиз.\nЁғли ва Муаммоли тери анчагина тоза кўриниш олади.\nБИОКОН ҳуснбузарларга қарши крем-сериядан Ҳуснбузарларга қарши фаол крем – «Муаммоли тери».\nБу восита чуқур ва интенсив тарзда ҳуснбузарларни олдини олади ҳамда муаммоли терининг номукаммаллигини йўқотишга ёрдам беради.\nКумуш ионлари билан биргаликда кремнинг қуруқлаштирувчи, себо-назорат (ёғ безлари назорати) ва кератолитик (теридаги чуқур изларни текислаш) таъсирга эга бўлган фаол моддалар ёғсимон безларнинг ҳолатини яхшилайди, акне ва ҳуснбузарлар ҳосил бўлишини олдини олади.\nПантенол терининг намланиши ва тезда тикланишига ёрдам беради.\nҚўллаш — эрталаб ва кечқурун аввалдан тозаланган юз терисига ташқи қўлланилади. 3-10 ҳафтагача бўлган курслар тавсия этилади.\nШунингдек, БИОKОНдан бўртиб чиқган акне ва ҳуснбузарларга қарши «Муаммоли тери» ва ёғли ялтирашга қарши «Ёғли терига қарши» эмулсиясини ҳам харид қилдим.\nУшбу препаратларни компаниянинг расмий вебсайти орқали ҳам буюртма қилишингиз мумкин.\nСоғлом ва гўзал бўлиб яшайлик, Азизлар!\nTelegram буюртма: Биокон буюртма\n13:31 Бугун 540\nБоёвутлик 14 ёшли қизчанинг кишини ҳайратга солувчи санъат асарлари (фото)\n13:16 Бугун 1805\nҚашқадарёда 2 Damas тўқнашиши оқибатида 5 киши ҳалок бўлганидан сўнг Damas’ларни назорат қилувчи уюшманинг лицензияси 10 кунга тўхтатилди\n13:01 Бугун 2972\nПрезидент қарори билан тадбиркорлар учун ўрнатилган қатор талаблар бекор қилинди\n13:01 Бугун 1424\nЎзбекистонда 2020 йилдан тадбиркорлар учун қатор талаблар бекор қилинади\n22:09, 19.11.2019 191915\n«Актрисага шилқимлик қилинган, у эса юриб кетаётган юк машинасидан ўзини ташлаган». Гавҳар Шарипованинг ўлими бўйича қўшимча маълумот берилди\n07:36, 20.11.2019 159394\n«У янги ҳаёт бошлаш учун Россияга бориб келганди». Актриса Гавҳар Шарипова — ҳамкасблари ва дўстлари хотирасида\n13:55, 19.11.2019 119192\nАктриса Гавҳар Шарипова оламдан ўтди\n15:50, 19.11.2019 108812\nАктриса Гавҳар Шарипова ҳаракатланиб кетаётган автобусдан тушишга ҳаракат қилгани оқибатида вафот этгани айтилмоқда